text:
Uyu mukobwa w’imyaka 24 y’amavuko yabwiye IGIHE ko akiri umwana yiyumvagamo ko azakora udushya kuko yabonaga abantu badukoze akifuza ko na we azagira icyo akora.
Akirangiza kwiga icyiro rusange yahise ajya kwiga mu ishami rya ‘Electronic Service’ aho biga amasomo atandukanye arimo amashanyarazi n’ibindi bya tekinike.
Ni ibintu yize abikunze ku buryo yatangiye gukorera amafaranga akiri ku ntebe y’ishuri. Kuri ubu ari gusoza amashuri yisumbuye kuko yakoze ikizamini cya Leta.
Ati “Urugo duturanye narufashije kugeza amashanyarazi mu nzu banyishyura amafaranga.”
Agashya ka mbere yahanze ni ugushyira amashanyarazi mu busitani ku buryo iyo umwijima uje yiyatsa, haza urumuri akizimya bidasabye ko hari umuntu ubikora.
Ati “Inzozi mfite ni ukuba nanjye nakwicara hasi nkakora ikintu ku buryo nanjye cyanyitirirwa, abantu bakajya bavuga ngo iki kintu cyakozwe na Clementine kandi numva nzabigeraho.”
Akandi gashya yahanze ni uburyo bw’intabaza igihe inzu yaba ifashwe n’ikongi y’umuriro.
Ati “Ni inzogera nashyizeho ku buryo igihe inkongi y’umuriro ifashe inzu ihita isakuza, abantu bakaba bahita bayumva bagahunga ndetse bakanayizimya.”
Yavuze ko aka gashya ari gukora uburyo yagahuza na telefone ku buryo n’igihe umuntu atari hafi y’iwe mu rugo ahita yakira ubutumwa bumumenyesha ko inzu ye ifashwe n’inkongi y’umuriro akaba yatabaza hakiri kare itarakongoka.
Ni udushya avuga ko yahanze agamije kuzakageza ahantu hatandukanye akabonamo inyungu y’amafaranga na we akiteza imbere.
Uwase avuga ko azi no gukora ibindi bikorwa nko gusana telefone, radio, televiziyo n’ibindi bitandukanye.
Mu ishuri ryabo bize ari abanyeshuri 50 harimo abakobwa umunani gusa.
Mu Murenge wa Busasamana mu Karere ka Nyanza habaye imurikabikorwa ry’iminsi ibiri rigamije ubukangurambaga ku babyeyi ndetse n’urubyiruko kugira ngo basobanukirwe amashuri ya tekinike, imyuga n’ubumenyingiro barusheho kuyitabira.
Abayobozi n’abarezi bitabiriye icyo gikorwa bagaragaje ko umubare w’abitabira ayo masomo ukiri hasi, biyemeza gukomeza ubukanguramabaga kugira ngo aganwe.
Umuyobozi w’Akarere ka Nyanza Wungirije Ushinzwe Iterambere ry’Imibereho Myiza y’Abaturage, Kayitesi Nadine, yasabye ubufatanye mu gukomeza kumenyekanisha ayo mashuri kugira ngo abayagana babe benshi.
Yagize ati “Gukundisha abana ikintu bihera mu rugo. Ndasaba ababyeyi gukundisha abana kwiga tekinike, imyuga n’ubumenyingiro kuko bizabafasha kuzagira icyo bigezaho mu buzima bwabo.”
Yavuze ko by’umwihariko bari kwita ku bakobwa kugira ngo bitabire ayo masomo kuko umubare wabo ukiri muto ugereranyije n’abahungu.
Yijeje Uwase Clementine ko bazamushyigikira kugira ngo agere ku nzozi ze.


c: text/html

text:
Ku wa 6 w’icya 34 Gisanzwe, B, 01/12/2018
Amasomo: 1º. Hish 22, 1-7; Zab 95 (94), 1-7; Lk 21, 34-36
1.Umwaka urarangiye
Uyu ni umunsi wa nyuma w’Umwaka wa Liturujiya B. Ejo turatangira Umwaka C. Tuwushoje twiyambaza Bikira Mariya nk’uko bisanzwe ku wa gatandatu. Tuwushoje tuzirikana ibyiza twahimbaje muri uku kwezi: Abatagatifu Bose n’isengesho ryerekeje kuri roho zo muri Purugatori. Twishimire inyigisho zose twahawe muri uyu mwaka urangiye. Zose zatubuganijemo ibitekerezo bishishikaje bituganisha mu Bwami bw’Imana. Ubu abayitabye muri uyu mwaka dushoje bishimiye ko Kiliziya yabafashije kwitegura guhura na Yezu Kirisitu. Ubu bazi kuturusha icyo urumuri rw’iteka rusobanura. Ubu twe dukomeje urugendo muri iyi si kugeza igihe natwe tuzaserukira i Jabiro kwa Jambo. Tube maso kandi dusenge. Ni bwo tuzishimira kubona uwatubwiye ati: “Ngaha rero ndaje bidatinze!” (Hish 22, 7).
2.Umurimo wa ngombwa
Hariho umurimo umwe rukumbi ukaba ishingiro ry’ibindi bikorwa byose turangura kuri iyi si. Uwo murimo ni ugusenga. Yezu Kirisitu yakunze guhamagarira abigishwa be gusenga neza. Yababwiye ko ibyo gusenga basukiranya amagambo nta kamaro (Mt 6, 5-8). Yanabakuriye inzira ku murima igihe ababwiye ati: “Umbwira wese ngo ‘Nyagasani, Nyagasani, si we uzinjira mu ngoma y’ijuru, ahubwo ni ukora ibyo Data uri mu ijuru ashaka” (Mt 7, 21). Abaterera agati mu ryinyo bo ntibasenge, ntaho bari.
3.Kuba maso
Uko Yezu yatwigishije gusenga byumvikanisha ko kugira ngo umuntu abashe gusenga neza, agomba kuba maso. Uri maso ni urangwa n’ubwitonzi n’ubushishozi mu byo akora. Uri maso si umuntu witwara nk’injiji yemera ibije byose kabone n’aho byaba bivuguruza inshingano yiyemereye muri batisimu. Uri maso si intumwa cyangwa umwigishwa utazirikana amasezerano yagiranye n’Uhoraho mu maso y’igihugu cyose [Zab 116 (114-115), 12-16]. Uri maso si umuntu w’indryarya n’indimangatanyi.
Kuba maso ni ukumenya aho tugana n’utuyobora. Kuba maso ni ugukingurira umutima uwadupfiriye. Kuba maso ni ugupfa ku cyaha cyose cyo kwica nkana urukundo Yezu yaturaze. Kuba maso ni ukwisohokamo ukagana abandi mugasangira ibyishimo byo kugana ingoma y’ijuru. Kuba maso gutyo, ni ko kwirinda ubwikunde. Kuba maso ni ukubabarana n’abababaye no kwishimana n’abishimye. Kuba maso si ugushinyiriza no kubembekereza ikinyoma. Kuba maso ni ugusenga usezerera ubwangwe bwose. Kuba maso ni ugusenga koko. Gusenga, ni ugusanga-gusa-gusangira: gusanga Yezu Kirisitu, kwihatira gusa na we no kwishimira kumusangira n’abandi.
4.Kwerekeza umutima ejuru
Ntitwakwizera ijuru igihe cyose ubwenge bwacu tubucuramisha ntitube maso. Ntitwakwizera ijuru tutihatira kumenya akaro n’akatsi. Ntitwakwizera ijuru tuvanga amasaka n’amasakaramentu. Ntitwakwizera ijuru twambariza Imana ku ishyiga. Kuvangavanga no kwambariza Imana ku ishyiga, ni byo bituma bamwe dusenga ariko ntitugire icyo tugeraho. Turasenga ariko tugasenya isengesho ku bw’ibikorwa byacu birwanya amategeko y’Imana. Niba umuntu avuga ngo arasenga aba agomba no gukurikiza amategeko y’Imana. Iyo bitabaye ibyo, aho kugira ngo mu isengesho arusheho kuba mwiza, uko yitwa ngo arasenga ni ko arushaho guserebera muri roho ye maze akaba ku isi asenya aho kubaka.
- Dusenge dukomeje
Mu gihe tugiye kwinjira muri Adiventi, nimucyo dusenge dukomeje. Twiyambaze Bikira Mariya buri munsi tuvuga ishapule ntagatifu. Dusabirane guhugukira isengesho ryera imbuto. Tuzabona imbaraga zo gusenga no kubaka. Ntituzasenya dusenga. Ntituzaserebera dusingiza Imana. Ntituzaseba duserutse ku Musumbabyose. Ntama wigeze kwicwa nyamara ubu akaba ari muzima azatuzimanira mu Murwa Mutagatifu.
Yezu Kirisitu nasingizwe. Bikira Mariya aduhakirwe. Abatagatifu, Nahumu, Folorensiya, Elijiyo, Eluwa, Edimondi, Radulufo na Alegisanderi, abahire Yohani wa Vericeli na Karoli wa Foucauld, badusabire kuri Data Ushoborabyose.
Padiri Cyprien Bizimana

robotstxt: allowed

filter: keep


text:
Mu karere ka Rwamagana, Umurenge wa Munyaga, akagari ka Kaduha, umugabo witwa Mwiseneza Emile aratabaza nyuma yo gusanga inka ye mu kiraro iryamye itabasha guhaguruka, nyuma agatungurwa no kongera gusanga bayitwitse.
Uyu mugabo avuga ko atewe intimba n’agahinda no kuba abantu bavuga ko inka ye yaguze amafaranga y’u Rwanda asaga ibihumb 400 ariwe wayitwikiye.
Agira ati ”Birababaje kandi biteye n’agahinda mbonamo nk’agashinyaguro ndigukorerwa kuko siniyumvisha ukuntu inka yaba yaragize uburwayi ntigeze nsobanukirwa icyabuteye nkarwana no gushakisha uburyo yavurwamo ariko nkaza gutungurwa no gusanga mu gitondo yatwitswe. Byanteye gukomeza kwibaza byinshi kuko abantu babaga amatungo muri kano gace bahoraga baza bambwira ko ngomba kuyibaha bakayigura bakajya kuyibaga.(…)”.
Uwingeneye Latifa ni Umuturanyi wa Mwiseneza yagize, ahamya koko ko ibi byabaye. Agira ati “ Nibyo koko inka y’umuturanyi wanjye yaratwitswe kandi wumve ko yatwikishijwe Peteroli , narabyutse mu gitondo numva abantu bavugira aho ikiraro giherereye, doreko ataba hafi yacyo kuko hari undi muntu wahabaga, twagezeyo dusanga koko yatwitswe”.
Uyu muturanyi avuga ko akurikije ubushishozi bwe bitashoka ko ari nyirayo wayitwitse, kuko umuntu atakwikura amafaranga yo kugura inka imuhenze ngo narangiza ayivuze nyuma ahindukire ayitwike. Yakomeje avuga ko aya magambo ashobora kuba ari kuvugwa n’abantu bashaka kuyobya uburari bazibangatanya ibimenyetso.
Ibuka ivuga ko yatangiye gukurikirana ngo irebe ko hari isano bifitanye no guhohotera abacitse ku icumu rya Jenoside yakorewe Abatutsi. Perezida wa Ibuka mu murenge wa Munyaga, Ruzagiriza Sylvestre, agira ati ”Nibyo ikibazo twakimenye turacyagerageza gushakisha amakuru ngo turebe niba byaba bifitanye isano no guhohotera abacitse ku icumu bo muri uyu murenge, dore ko banahasize urupapuro rwa taragite rwanditseho ruti ’Kagame akunda abacitse ku icumu azafatanye nabo azakwihere shisha kibondo niyo ikwiriye wowe’”.
Mukashyaka Chantal , Gitifu w’umurenge wa Munyaga yabwiye nonaha.com ati “ Itwikwa ry’inka twararimenye biba ngombwa ko tumenyesha inzego z’umutekano ndetse n’urwego rw’igihugu rw’ubugenzacyaha RIB, baraje ariko kugeza magingo aya ntiturabasha kumenya muby’ukuri ibyavuye mu iperereza, yakomeje avuga ko ku bijyanye no guhohotera abacitse ku icumu muri uyu murenge ntabisanzwe bihagaragara, avugako ari ugutegereza ibyo iperereza rizatangaza.


text:
Iyi serivisi ifasha abanyarwanda n’abanyamahanga bifuza kwamamaza mu igazeti ya leta kwishyura nyuma yo guhabwa uruhushya. Serivisi zishyurirwa ni uguhinduza amazina bitangwa na minisiteri y’ubutegetsi bw’igihugu (MINALOC), ubuzima gatozi ku bigo bitari ibya leta cyangwa imiryango ishingiye ku myemerere butangwa n’ikigo cy’igihugu gishinzwe imiyoborere myiza (RGB) ndetse n’ubuzima gatozi bw’amakoperative butangwa n’ikigo cy’igihugu gishinzwe guteza imbere amakoperative (RCA).
Kunoza serivisi bitwara iminsi 14, igiciro kigahinduka bitewe n’iyamamaza rikenewe.
Ibikenewe:
Ntabwo ukenera konti ya IremboGov gusaba iyi serivisi.
Umunyarwanda agomba kuba afite nomero y’indangamuntu.
Umunyamahanga agomba kuba afite nomero ya pasiporo.
Imigereka iterwa n’ubwoko bwa serivisi isabwa.
Usaba agomba kuba afite nomero ya telefone na imeyili bikora, cyangwa byombi.
Kurikira izi ntambwe zoroshye maze wamamaze mu igazeti ya Leta:
1. Jya kuri www.irembo.gov.rw ahanditse Serivisi za Noteri na Serivisi y’Igazeti, ukande kuri Kwamamaza mu Igazeti ya Leta.
2. Kanda kuri Saba.
3. Shyiramo Umwirondoro w’usaba serivisi ndetse n’Ibijyanye no gusohora igazeti maze utange imigereka isabwa. Imigereka iterwa na serivisi isabwa.
ICYITONDERWA: Iyo ushyizemo ubwoko bwa dosiye wifuza, igiciro gihita kigaragara ku ruhande rw’iburyo rwa paji.
4. Kanda kuri Ibikurikira maze ukomeze.
5. Reba ko amakuru watanze ari yo, ushyiremo nomero ya telefone na/cyangwa imeyili (email), urebe kuri paji y’amakuru watanze, maze ukande kuri Emeza.
6. Kode/nomero yo kwishyuriraho (99….) ihita yoherezwa kugira ngo wishyure. Usaba dosiye ashobora kwishyura akoresheje MTN Mobile Money cyangwa Airtel Money, App ya BK, amashami ya BK, aba ejenti ba BK, cyangwa akishyura mu buryo bw’ikoranabuhanga akoresheje ikarita ya VISA cyangwa MasterCard.
ICYITONDERWA: Nyuma yo gusaba no kwishyurira serivisi kuri IremboGov, dosiye ihita yoherezwa muri Minisiteri y’Ubutabera (MINIJUST) ari naho itunganyirizwa. Nyuma yo kwemezwa, usaba amenyeshwa mu butumwa bugufi ko iyamamaza rizakorwa mu minsi 15.


text:
Inyigisho yo ku wa mbere – Icyumweru cya 10 gisanzwe, C, 2013
Ku ya 10 Kamena 2013
Yateguwe na Padiri Alexandre UWIZEYE
Abahire (Mt 5,1-12)
Bavandimwe,
Mu Ivanjili y’uyu munsi Yezu aratwereka inzira y’umunezero. Ni mu inyigisho irambuye yatangiye ku musozi akikijwe n’abigishwa be, yerekana inzira igana ku ihirwe rihoraho. Iryo hirwe ritangirira hano ku isi, igihe umuntu afashe icyemezo cyo gukurikira Yezu akaba umukristu bidasubirwaho. Iyo nyigisho yo muri Matayo umutwe wa gatanu, uwa gatandatu n’uwa karindwi ikubiyemo ubukungu bwinshi. Twari dukwiye kujya tuyisoma kenshi ikadutungira ubuzima.
- Ihirwe ry’umunyarwanda wo hambere
Yezu aratangira atubwira abahire abo ari bo. Ese umuntu wahiriwe ni umeze ute ? Mu Rwanda rwo hambere, ivannjili itaratangira kuhamamazwa, umunezero w’umuntu bawushakiraga mu bintu bitatu by’ingenzi : kuramba, kubyara no gutunga. Uwabagaho igihe kirekire ku isi, afite ubuzima bwiza atarwaragurika, bavugaga ko yahiriwe. Gukenyuka wari nk’umuvumo. Ahandi bashakiraga umunezero ni mu rubyaro. Ukabyara abana benshi, abahungu n’abakobwa, ukagira abuzukuru n’abuzukuruza. Gupfa utabyaye byari igitutsi gikomeye. Aha gatatu bashakiraga umunezero ni mu bintu, mu bukungu bw’isi : inka, ibigega by’imyaka. Uwabaga afite ubuzima bwiza, akagira abana, akagira amatungo maremare n’amagufi, akagira ibigega by’imyaka, agatunga agatunganirwa, akabana neza n’abaturanyi bavugaga ko yahiriwe.
- Ihirwe ku bahanga b’Abagereki
Si abanyarwanda bashaka umunezero gusa. Ubanza ari icyifuzo cya buri muntu. Mu ishuri batwigishije ko Abagereki ba kera hari ibyerekezo bibiri by’ingenzi ku byerekeye gushaka umunezero. Hari Abepikuriyani (Epicuriens), bashakiraga umunezero mu binezeza umubiri: kurya neza uko bishoboka, inzoga nziza, ibirori bihoraho n’ibindi. Ku rundi ruhandi hari abasitoyisiyani (Stoïciens). Kuri bo umunezero ni ukwigomwa ibishimisha umubiri, ni ugusiba ibyo kurya no kunywa, mbese kuri bo umunezero ni ukwizirika umukanda ariko barakabyaga, nk’uko abepikuriyani nabo bakabyaga mu kwirekura.
Ese kuri wowe umunezero uwubona ute? Uwushakira mu biki? Ese umuntu wavuga ko wanezerewe, ko yahiriwe ni umeze ute? Ihirwe urishakira he?
- Ihirwe kuri Yezu
Yezu niwe utwereka inzira ya nyayo y’umunezero. Iyo nzira atwereka itandukanye n’imyumvire yacu y’ihirwe.
Ubwo duhangayikishwa n’ubukungu, Yezu ati “Nyamara hahirwa abakene kuko ingoma y’ijuru ari iyabo”. Biteguye kuyakira, kuyihabwa ku buntu. Ubwo dushishikazwa n’ubutegetsi n’amakuzo y’iyi si, Yezu ati “Hahirwa abiyoroshya, kuko bazatunga isi ho umurage”. Ubwo twirinda icyatubabaza cyose, Yezu ati “Hahirwa ababaye kuko bazahozwa”. Agakomeza ati “Hahirwa abasonzeye ubutungane, hahirwa abagira impuhwe, ahahirwa abakeye ku mutima, hahirwa abatera amahoro, hahirwa abatotezwa bazira ubutungane”.
Kuri Yezu umunezero wa muntu ukomoka Mana. Abababaye bazahozwa n’Imana. Abagira impuhwe bazazigirirwa n’Imana. Abakeye ku mitima bazabona Imana. Abakunda amahoro bagaharanira amahoro bazitwa abana b’Imana, Imana y’amahoro. Imana niyo tugomba gushakiraho umunezero.
Mutagatifu Agusitini abivuga neza. Ati” Mana waturemeye wowe ubwawe ku buryo nta mahoro umutima wacu uzagira igihe utaruhukiye muri wowe”. Koko rero, ibintu by’iyi si n’ubwo tubyihambiraho, tukabirwanira, bikaduteranya n’ababyeyi, abavandimwe, abaturanyi n’inshuti, tugahemuka bitari bikwiye ntibimara inyota. Inyota y’ibintu ntijya ishira. Nabaha nk’urugero. Iyo ugenda n’amaguru wifuza igare. Waribona, ukishima iminsi mike. Wageraho uti “N’ubwo igare rifite akamaro ariko ni mpeke nguheke. Iyo ugeze ahazamuka ni ukuricunga”. Ukifuza ipikipiki. Iyo uyibonye urishima. Wanyagirwa kabiri, uti” Uwampa akamodoka”. Imodoka wayibona, ukifuza iyisumbye ubwiza. Wayibona ukifuza indege bityo bityo… N’amafaranga nayo ni uko. Usanga abafite menshi aribo barira, aribo bahangayitse kurusha abakene. Izo ngero zirerekana ko ihirwe rya muntu riri mu Mana. Imana niyo yaremye muntu, niyo izi aho ihirwe rye riherereye.
Umuhanuzi Yeremiya abivuga neza ubutumwa bw’Uhoraho ati “Aravumwe umuntu wiringira abandi bantu, kuko imbaraga zimurimo ziba ari iz’umubiri, umutima we ukirengagiza Uhoraho! Ameze nk’agati mu mayaga katazigera gakura ngo kagare, kuko kibera ahantu hashyuhiranye mu butayu, mu butaka bw’urusekabuye budashobora guturwa. Arahirwa umuntu wiringira Uhoraho, kuko Uhoraho amubera ikiramiro. Ameze nk’igiti giteye ku nkombe y’amazi, kigashora imizi yacyo ku nkengero y’umugezi, ntacyo cyumva iyo icyokere kije, amababi yacyo ahora atohagiye mu gihe cy’amapfa. Nta kigikangaranya kandi ntigihwema kurumbuka imbuto” (Yer 17, 5-8)
Dukwiye kureba ikitubuza amahoro, ibyishimo n’umunezero. Aho si uko ubukristu bwacu bujyana n’uko ibihe bimeze, ugasanga tumeze nk’uruvu ruhindura ibara bitewe n’aho ruri? Ni ukwisubirahao tukamesa kaamwe tukubaka ubuzima bwacu ku Mana, tugashyira amizero yacu mu Mana. Nibwo tuzagira amahoro, ibyishimo n’umunezero muri iyi si ndetse no mu buzima buzaza.


text:
Ivanjili ya Mutagatifu Luka 7,11-17
Yezu arakomeza ajya mu mugi witwa Nayini. Abigishwa be n’abandi benshi baramukurikira. Ngo agere hafi y’irembo ry’umugi, ahura n’abahetse umurambo bajya guhamba umuhungu w’ikinege, nyina akaba yari umupfakazi; kandi abantu benshi bo muri uwo mugi bari bamuherekeje. Nyagasani amubonye, amugirira impuhwe; aramubwira ati «Wirira.» Nuko yegera ikiriba, agikoraho, abari bagihetse barahagarara. Aravuga ati «Wa musore we, ndabigutegetse, haguruka!» Nuko uwari wapfuye areguka, aricara, atangira kuvuga. Yezu amusubiza nyina. Bose ubwoba burabataha, basingiza Imana bavuga bati «Umuhanuzi ukomeye yaduturutsemo, kandi Imana yasuye umuryango wayo.» Iyo nkuru isakara muri Yudeya yose, no mu gihugu cyose kiyikikije.


text:
Abacungagereza bato 127 basoje amasomo abinjiza mu kazi, ku wa Gatanu tariki ya 5 Kanama 2016.
Minisitiri Fazil yabibukije ko bagomba kubahiriza inshingano zikomeye bahawe n’igihugu.
Ati “ Inshingano z’umucungagereza ni ukugorora,[…] Ni amahitamo ashaka yuko mutandukana buri gihe n’abo muri kugorora, mugahuzwa n’Ubunyarwanda, mugahuzwa n’impuhwe zituma mubasha kubagarura mu muco mwiza, mu burere bwiza no mu ndangagaciro nyarwanda”.
Fazil yakomeje abereka ko bataranzwe no kwigengesera no kwitwararika mu kazi kabo, kugira ngo abo bagorora bitabanduza, bishobora kubagiraho ingaruka zikomeye, zirimo kwisanga bambaye nk’abagororwa.
Ati “Byaba ari ikibazo kuba aho kugira ngo mubagorore, ahubwo bo babanduza, ugasanga umuntu wari ushinzwe kugorora nawe arafunzwe. Ugafata umuntu wakatiwe icyaha cya ruswa akanduza umucungagereza ku buryo na we afatirwa muri icyo cyaha akaza akagororwa kandi igihugu cyaramuteguriye kugorora.”
Ku bijyanye na ruswa, ugaragarwaho imyitwarire iteye amakenga ko yakiriye ruswa ubwe cyangwa binyujijwe ku wundi ahanishwa kwirukanwa kabone n’ubwo inkiko zaba zitarafata ibyemezo byazo, ariko abacungagereza bafatirwa muri ayo makosa nibake cyane nkuko bigaragara muburyo mubaha amahugurwa.
Arangiza asabako kugorora bigomba kugendana n’umusaruro kandi ababwirako ibyiza birimbere.


text:
Urukundo
AMAFOTO: Umugabo wanjye ARAKUZE kurusha ababyeyi banjye, bitwaye iki se?
Uramutse uhuye bwa mbere na Ciru Njuguna na Greg Twin, ntibyoroshye kwemera ko bashakanye ubu bakaba ari umugore n’umugabo. Aba bombi barutanwa imyaka irenga 30. Twin, umugabo wa Ciru akomoka mu Budage. Ku myaka 61 amaze avutse, aruta ababyeyi bombi b’umugore we Ciru we wavukiye muri Kenya. Icyakora uramutse usuye urugo rw’aba bombi ukaruba...
Ibintu uzirinda kubwira umugabo wawe
Amagambo ubwira uwo mwashakanye ashobora kububabkira ariko rimwe na rimwe akaba yanagira uruhare mu kubasenyera, akaba ariyo mpamvu uba ukwiye kwitwararika mu magambo ubwira uwo mwashakanye. Dore amagambo umugore aba agomba kwirinda kubwira umugabo we kuko nta kindi yungura urugo usibye kurusenya. Kumugereranya n’umukunzi wawe wa kera...
Ibikorwa bidahenze byafasha abashakanye gukomeza umubano
Mu ngo z’iki gihe , izirangwamo umunezero n’ibyishimo ni nkeya cyane ugereranyije nizihoramo umuriro waka. Abashakanye bamwe bagenda badohoka ku bikorwa by’urukundo byabarangaga mu gihe bari bakirambagizanya. Umubano binjiyemo bishimye kandi ntawe ubahase ukagenda ubabera umutwaro. Bamwe biterwa n’ubumenyi buke mu rukundo , abandi bigaterwa...
Ibibazo 10 wari ukwiye kwibaza mbere yuko utandukana n’umukunzi wawe
Gutandukana n’umukunzi wawe, umugabo/fiancé (e), si ibintu byoroshye na mba.Hari abatandukana babihubukiye, nyuma bakifuza kuba bakongera kubana cyangwa gukundana n’abo bashwanye, ugasanga ntibibashobokeye cyangwa bakabigeraho bibagoye cyane. Dore ibibazo 10 muba mugomba kwibaza mbere yo gufata umwanzuro wo gutandukana. 1.Ese nagerageje...
Ibimenyetso 7 bigaragaza ko urukundo urimo rudafatika
Hari igihe umukobwa cyangwa umusore yibwira ko ari mu rukundo nyamara urebye neza ibyo we yita urukundo wasanga ari urukundo rudafatika(fake relationship) ndetse rudafite iyo ruva n’aho rugana. Wigeze uba mu rukundo ariko rudafatika? Ese ujya wibaza niba urukundo rudafatika rubaho? Hari igihe ushobora kuba wibwira ko uri mu rukundo ariko...
Ibintu umugore akora akisenyera urugo
Hari ibintu ukora ukabifata nk’ibyoroshye kandi uri kwisenyera urugo ukazisanganta garuriro ugifite. Rimwe na rimwe abantu batekereza ko ibintu bisenya urugo ari ibikomeye gusa ariko na bimwe bifatwa nk’ibyoroshye bishobor akugusenyera ubyita imikino. Muri iyi nkuru turareba ibintu bikunze gukorwa n’abagore bigatuma bisenyera. Gusiganira...
Inama zagufasha igihe ukunda umuntu ariko we atagukunda
Hari abantu usanga bararenzwe n’urukundo nyamara uwo bakunda we atabiyumvamo ndetse akanabibereka ariko bagakomeza bagahatiriza. Ntawakugira umunyamakosa kuko wisanze ukunda urudashoboka rutazakugarukira, ariko hari ibyo wakora byagufasha kuva mu gicuku urimo maze ugatangira ubuzima bushya nkuko tubikesha Elcrema, urubuga rwandika ku rukundo...
Icyo wakora ngo ucike ku ngeso yo gufuha bikabije
Wigeze utekereza ko umukunzi wawe akubeshye igihe wamubazaga aho agiye? Cyangwa byakubayeho ko wangiza umugoroba w’ibyishimo ushinja umukunzi wawe ikintu uzi neza ko atanakoze? Niba byarakubayeho, si wowe wenyine, ahubwo urakaza neza mu isi y’abafuha!!! Icyo wamenya kimwe cyo ni uko nta gishimishije cyerekeye gufuha. Ifuhe mu rukundo...
Amabanga utari uzi akomeza urukundo rwa kure y’amaso
Iyo umukunzi wawe aguhamagaye kuri telefoni, iyo umwitabye utangira kumwenyura wishimye ugahumbya amaso nk’urota ko muri kumwe nka bimwe byo kurota ku manywa, icyakora ntutinda kwigarura ukibuka ko akuri kure unibaza niba bizakunda ko bigenda neza hagati yawe na we mutabonana amaso ku maso. Uko isi igenda itera imbere, ubuzima bugenda...
Uko wakwitwara mu mpinduka 7 ziba nyuma yo kurushinga
Nyuma yo gushyingiranwa wabishaka utabishaka haba hari impinduka zizabaho mu buryo wabanagamo n’umusore cyangwa se inkumi mwarushinganye. Izo mpinduka ziba ntibivuze ko zitera ibibazo mu bashakanye, ahubwo igitera ibibazo ni ukutamenya uburyo bwiza bwo kuzibamo kugeza muzimenyereye. Dore izo mpinduka ziba nyuma yo gushyingirwa nuko wazitwaramo...


text:
IMANA NTIYADUHAMAGARIYE KUBA INDOREREZI MU MURIMO: REKA IMPANO IKURIMO YAKE!
IGICE CYO GUSOMA: 2 TIMOTEYO 1:1-14
Ndabasuhuje bene Data bakundwa. Ndashima Imana yongeye kunkoresha mu kubagezeho ijambo ryayo. Ubutumwa bw’uyu munsi bufite umutwe ugira uti: “IMANA NTIYADUHAMAGARIYE KUBA INDOREREZI MU MURIMO: REKA IMPANO IKURIMO YAKE!” Turibanda ku murongo wa 6 w’igice twavuze haruguru ugira uti: “Ni cyo gituma nkwibutsa gusesa impano y'Imana ikurimo ngo yake, iyo waheshejwe no kurambikwaho ibiganza byanjye” (2 Timoteyo 1:6)
Mu gihe Pawulo yabonaga ko hasigaye iminsi mike ngo yicirwe muri gereza yari afungiwemo i Roma, yandikiye Timoteyo umuhungu we mu mwuka ngo amusigire inshingano. Bitandukanye n’uko yari abayeho igihe bamushyiraga mu nzu y’imbohe bwa mbere, aho yabaga mu nzu bari baramuhaye akajya atanga ibiguzi byo kuyibamo (Ibyak 28:30), igihe Pawulo yafungwaga bwa kabiri yabaga mu nzu y’imbohe aziritse iminyururu. (2 Tim 1:16; 2 Tim 2:9) Ashingiye k’ubuzima bubi yari abayemo, Pawulo yabonaga ko igihe cye cyo kugenda gisohoye. (2 Tim 4:6-8) Nyamara gutotezwa ntibyigeze bituma areka intego yari afite. Niyo mpamvu yumvise atari akwiye kugenda nta we asigiye inshingano yo gukomeza kwamamaza ukuri no kubwiriza Ubutumwa Bwiza bwa Yesu-Kristo. Yahisemo Timoteyo, umunyeshuri n’umwana we mu byo kwizera, ngo yuse ikivi cye. (2 Tim 1:13).
Mu nshingano Pawulo yari agiye gusigira Timoteyo harimo kubwiriza Ubutumwa Bwiza no kuburwanirira (2 Tim 1:12-13); kwigisha abazigisha abandi (2 Tim 2:2); kurwana intambara yo gukiranuka (2 Tim 2:22); no gukomeza kuba icyitegererezo cy’amagambo meza yari yaramwumvanye. Pawulo yari ahangayikishijwe n’itotezwa ry’abakristo ryakorwaga n’umwami Nero, niko kwandika atongera Timoteyo ngo arinde Ubutumwa Bwiza (2 Tim 1:14), akomeze umurimo wo kubwiriza (2 Tim 4:2), nibiba ngombwa yemere kubabazwa. (2 Tim 1:8; 2 Tim 2:3). Pawulo yihanangirije Timoteyo kudatezuka ku nshingano ye no gushikama mu kwizera. Yaranditse ati: “Ni cyo gituma nkwibutsa gusesa impano y’Imana ikurimo ngo yake, iyo waheshejwe no kurambikwaho ibiganza byanjye. Kuko Imana itaduhaye Umwuka w’ubwoba: ahubwo yaduhaye uw’imbaraga n’urukundo no kwirinda. Nuko ntukagire isoni zo guhamya Umwami wacu, cyangwa izanjye, imbohe ye. Ahubwo ufatanye nanjye kurenganyirizwa ubutumwa bwiza, ufashijwe n’imbaraga z’Imana.” (2 Tim 1:6-8). Pawulo yahuguye Timoteyo kutazigera yihunza inshingano cyangwa ngo yirengagize ubumenyi yahawe n’Imana. Yamusabye ko ubumenyi afite abugeza ku bantu bizerwa ngo nabo babumenyeshe abandi. Yaranditse ati: “Ntukirengagize impano ikurimo, iyo waheshejwe n’ibyahanuwe, ubwo warambikwagaho ibiganza by’abakuru.” (1 Tim 4:14)
Impano yari muri Timoteyo yari ikubiyemo kuba yari umuvugabutumwa wagombaga kugenda asura amatorero; ikintu yagombaga kwitaho azirikana ko ari inshingano ye. Ibi biratwereka uburyo no muri iki gihe, Abashumba na bo bagomba gukunda umurimo wabo. Nyamara si bo bonyine, kuko abakristo twese dufite impano twahawe kandi tukaba tugomba kuyikoresha icyo twayiherewe. Nk’uko Pawulo yibukije Timoteyo “gusesa impano y’Imana yari imurimo”, niko natwe duhamagarirwa kureka impano zacu zigakora. Nk’uko bimeze hano iwacu, mu mazu y’Abisirayeli, akenshi umuriro wabaga ari amakara yaka. Yashoboraga “guseswa” kugira ngo atange ibirimi by’umuriro n’ubushyuhe bwinshi kurushaho. Uko niko natwe dusabwa guhembera impano zo mu buryo bw’umwuka twahawe, nk’uko bahembera umuriro wo ku gicaniro.
Nk’uko nabivuze haruguru, Abashumba si bo bonyine bagomba gukoresha impano zabo. Buri mukristo afite urugero runaka rw’impano, kandi Imana ishaka kumukoresha. Ntawe ukwiye kugira ubwoba bwo gukora umurimo w’Imana kubera ko wenda yumva ko byaba ari ukwivanga mu murimo w’“abakozi b’Imana”. Buri mukristo afite umuhamagaro wo gukorera Imana. (Abar 12:6; 1 Abakor 12:7) Aho kugira ngo Abashumba biyumve nk’abashobora gukora bonyine (kubwiriza, kwigisha, kuyobora, gusura abantu...), bagombye kwiyumva nk’abatoza bamenyereza abandi mu murimo w’Imana kugira ngo buri mwizera amenye gukoresha impano ye. Abakristo bagomba kumenya abo ari bo muri Kristo-abakozi b’Imana bafite impano. Imana ntiyaduhamagariye kuba indorerezi mu murimo. Buri mwizera akwiye kumenya impano ze n'umurimo cyangwa imirimo Imana ishaka ko akora mu Itorero ryayo. Kumenya neza impano zacu biturinda kwirata no kwifata uko tutari. Itorero rirahazaharira cyane iyo abizera bakabirije impano zabo cyangwa iz’abandi (1 Abakor 3), cyangwa bagasuzugura impano zabo cyangwa iz’abandi (1 Abakor 12). Nta cyangiza cyane mu itorero nk’umukristo wikabiriza ubwe akagerageza gukora umurimo adashoboye. (Rimwe na rimwe n’ibitandukanye n’ibi bibaho, abantu bakisuzugura ubwabo-Iyi myifatire yombi ni amakosa). Dukeneye kubaza Imana ngo ituyobore ku cyo ishaka ko tuyikorera hakurikijwe impano yaduhaye n’igihe cyayo. Buri mukristo agomba gukoresha impano atari kubwe wenyine, ahubwo ari kubw’ubuzima bwiza no gukura kw’Itorero ryose. (1 Abakor 12:12-31).
Nk’abakristo, tugomba gutekereza k’uburyo dukoresha impano zacu. Igihe kimwe tuzabazwa uko twakoresheje impano twahawe, tubishimirwe cyangwa tubigayirwe. Mu gitabo cy’Ibyahishuwe 22:12 Imana iravuga ngo “Dore ndaza vuba nzanye ingororano, kugira ngo ngororere umuntu wese ibikwiriye ibyo yakoze." Umurimo Imana yaduhaye (nubwo waba mutoya, tukaba tuwubona nk’aho nta gaciro ufite) tuwukorane umwete n’ubunyangamugayo. Ntibikwiye ko uba mu itorero ntacyo ukora. Niba wumva nta murimo ushinzwe mu itorero usengeramo wihutire kwegera umuyobozi wawe akugire inama y’uburyo wakoresha impano Imana yaguhaye. Satani ajya ariganya abantu ngo badakoresha impano zabo cyangwa ngo bazikoreshe nabi. Uburyo bwa mbere akoresha ni ukukwereka ko hari abafite ubushobozi wowe udafite, bakurusha ubwenge, ubutunzi n’ibindi, bityo ugatinya kugira icyo ukora. Ubundi buryo akoresha ni ukukwereka ko hari abo urusha ubushobozi, ubwenge, gukora neza n’ibindi, bityo ukagwa mu mutego wo gukoresha impano z’Imana wishyira hejuru. Icyo dusabwa ni ukumenya ko uko turi kose, hari impano Imana yaduhaye kandi twakoresha neza mu murimo wayo tutabanje kwigereranya n’abandi.
Na none Satani ajya abuza abantu gukoresha impano zabo akoresheje kubatera ubwoba. Muri uyu murimo Satani ahora adutera ubwoba kugirango aduce intege. Iyo twemeye ko Satani adutera ubwoba ntituba tukibashije guhamya Kristo. Ariko Imana ishimwe ko muri Yesu duhabwa imbaraga zo kunesha Satani. Pawulo yandikiye Timoteyo ati “Kuko Imana itaduhaye umwuka w’ubwoba, ahubwo yaduhaye uw’imbaraga n’urukundo no kwirinda. Nuko ntukagire isoni zo guhamya Umwami wacu cyangwa izanjye imbohe ye.” Nta mukristo ukwiye kugira ubwoba bwo guhamya Imana. Nyuma yo kuzuka, Yesu yabwiye Intumwa ze ati: “mwitinya…nimugende mubwire…” (Mat 28:5; 7). Itorero rikeneye abakozi bameze nka Pawulo, buzuye Umwuka Wera, ukuri n’umwete. Rikeneye abantu b’intwari kandi b’abanyakuri, badahunga ibigeragezo ngo babwirize Ijambo ry’Imana bafite iminwa yakojejweho ikara ryaka. (Yes 6:6-7). Umurimo w’Imana ukeneye abakozi nk’abo! Urumva se uri muri bo? Rekera aho kwibeshya ko Imana ihamagara abapasitoro, abavugabutumwa, abamisiyoneri, n’abandi barobanuriwe umurimo gusa. Reka gutinya ko ushobora kunanirwa, gutotezwa, cyangwa ko udashoboye. Reka gutaba italanto Imana yaguhaye; reka impano ikurimo yake, umucyo wawe umurike. “Nta wukongeza itabaza ngo aryubikeho inkangara, cyangwa ngo arishyire munsi y’urutara, ahubwo arishyira ku gitereko cyaryo kugira ngo abinjira basange habona”. (Luka 8:16-18)
Umucyo uzana inshingano; umuntu wakiriye ukuri agomba kugira icyo akora. Njye nawe twahoze mu mwijima kugeza ubwo umucyo w’Ubutumwa Bwiza waturasiye. Uwo mucyo waduhaye inshingano yo gufasha abandi. Reka rero twongere dusubire k’umurimo! Abahamagawe basenga bongere bacane amatabaza; abahamagawe baririmba bongere bafate inanga; ababwirizaga bongere basabe amavuta; abahuguraga bongere basabe ubwenge…maze twese dufatanyirize hamwe kubaka Itorero.
Ndangije ngushimira ko wafashe umwanya wo gusoma ubu butumwa. Nubishobora ubusangize abandi kuko nabo bakeneye Ijambo ry’Imana. Amahoro Imana itanga aruta ayo umuntu wese yakwibwira ajye arinda imitima yanyu n’ubwenge bwanyu, kugira ngo mukomeze kumenya no gukunda Imana n’Umwana wayo Yesu Kristo Umwami wacu. Kandi umugisha w’Imana ishobora byose, Data wa twese, Umwana, kandi Umwuka Wera ube muri mwe, kandi ugumane namwe iminsi yose. Amina!
Tariki ya 02/10/2022
Arch. SEHORANA Joseph
C/o EAR/Diocese Shyogwe
E-Mail: joseph@sehorana.com
Add a comment


text:
UTWIGISHE KUBARA IMINSI YACU, UBURYO BUTUMA DUTUNGA IMITIMA Y’UBWENGE
IBICE BYO GUSOMA: Zaburi ya 90; Indirimbo ya Salomo 8:5-7; 2 Petero 3:8-13.
Ndabasuhuje bene Data bakundwa. Imana ishimwe kubw’aya mahirwe yongeye kuduha yo gukoresha ikoranabuhanga kugira ngo tuganire ku ijambo ryayo. Uyu munsi turaganira ku buryo twakoresha neza igihe gito dufite ku isi, mu bifite umumaro. Turibanda ku magambo ari muri Zaburi ya 90, umurongo wa 12 agira ati: “Utwigishe kubara iminsi yacu, uburyo butuma dutunga imitima y’ubwenge.”
Amagambo abimburira iyi Zaburi avuga ko ari iyo “gusenga kwa Mose, umuntu w’Imana.” (Zab 90:1) Kubera uburyo itsindagira ko ubuzima bw’umuntu bumara igihe gito, ishobora kuba yarahimbwe igihe Abisirayeli babarirwa mu bihumbi mu bavuye muri Egiputa bapfaga bagashira (Kubara 32:9-13). Mose yabonye Abisirayeli benshi bagwa mu butayu, Imana ibajyana nk’isuri nk’abatembanywe n’umwuzure-nk’uko natwe twabonye benshi bagenda gutyo, urupfu rukabatwara.
Koko rero, ubuzima bwacu bumara igihe gito cyane kigereranywa n’ibyatsi bimara umunsi umwe bikaraba. Igihe tubaho kimeze nk’umwuka usohoka mu kanwa kacu iyo dusuhuje umutima; kandi ikibabaje kurushaho imyaka yacu yose iba yuzuye imiruho n’umubabaro. (Yobu 14 :1) Ibi niko biri ku bantu bose-baba abakomeye cyangwa aboroheje; abakire cyangwa abakene-kuko ari nta muntu “wabasha gucungura mugenzi we na hato, cyangwa ngo ahe Imana incungu ye kugira ngo arame iteka.” (Zab 49:8-9) Twese iyo umwuka utuvuyemo turapfa, nyuma y’igihe gito tugahinduka umukungugu. (Itang 3:19) Ni ukuri umuntu wese, nubwo akomeye, ni umwuka gusa. (Zab 39:5-6) Ariko Imana ishimwe ko nyuma y’urupfu no kubora kw’imibiri, abizeye Yesu Kristo bazambikwa kudapfa babeho iteka ryose mu bugingo budashira (Yoh 3:16; Abar 6:23).
Nyuma y’ubuzima hari ubundi buzima. Yesu yaravuze ati: “Ninjye kuzuka n'ubugingo. Unyizera n'aho yaba yarapfuye azabaho, kandi umuntu wese ukiriho, unyizera ntazapfa iteka ryose.” (Yoh 11:25-26). Twagenewe gupfa rimwe gusa, hanyuma hakaza urubanza (Abah 9:27). Abakiranutsi bazajya mu bugingo buhoraho, ariko abakiranirwa bazajya mu muriro utazima (Mat 25:46). Mu muriro utazima hagereranywa n'ikuzimu (Luka 8:31; Ibyah 9:1), cyangwa inyanja yaka umuriro n'amazuku; kandi abazaba yo bazababazwa ku manywa na nijoro iteka ryose (Ibyah 20:10). Aho ni ho bazaririra bakahahekenyera amenyo (Mat 13:42; Mariko 9:48).
Tumaze kumenya ko ubuzima bwacu ari bugufi kandi ko nyuma yabwo hari urubanza, tuba dukwiye guhitamo gukoresha igihe cyacu neza, twitegurira aho tuzaba igihe tuzaba dutabarutse; kuko ikuzimu nta mirimo nta n’imigambi ibayo, haba no kumenya cyangwa ubwenge. (Umub 9:10) Dukwiye kwirinda kwaya igihe gito dufite mu isi dukora ibidafite umumaro. Pawulo aduha inama agira ati: “Nuko mwirinde cyane uko mugenda mutagenda nk’abatagira ubwenge, ahubwo mugende nk’abanyabwenge, mucunguze uburyo umwete kuko iminsi ari mibi. (Abef 5:15-16) Igihe gito kandi cy’iminsi mibi tumara hano mu isi tugomba kugikoresha mu buryo buhesha Imana icyubahiro. Kugira ngo tubigereho, dukeneye ubwenge buva mu ijuru, budushoboza kumenya no kumva ko ibihe bikomeye n’urupfu biza bidutunguye. Ntituzi niba ejo tuzabaho. Salomo yaravuze ati: “Erega nta muntu uzi igihe cye, uko amafi afatwa mu rushundura n’inyoni na zo zikagwa mu mutego, uko ni ko abantu na bo bategwa mu gihe cy’amakuba, iyo baguwe gitumo.” (Umub 9:12) Uko imyaka dufite yaba iri kose, ntituzi ibizaba ejo, kuko turi igicu kiboneka umwanya muto, kigaherako kigatamuruka (Yak 4:13-15). Ibi benshi ntibabisobanukirwa; abandi nabo barabyirengagiza-uko ni ukubura ubwenge.
Niyo mpamvu, umuntu w’Imana Mose yasenze ati: “Utwigishe kubara iminsi yacu, Uburyo butuma dutunga imitima y’ubwenge.” (Zab 90:12) Mose yasabaga ko Imana yigisha ubwoko bwayo ukuntu bagaragaza ubwenge mu gukoresha iminsi isigaye yo kubaho kwabo mu buryo bwemerwa nayo. Mose yasabye kubaho agendera mu mucyo w’ubwenge buva ku Mana, ngo ashobore gukoresha neza igihe cye ku buryo azagira iherezo ryiza. Ubwenge buva ku Mana butwigisha kwita ku iherezo ryacu, nk’uko byanditswe ngo : “Iyo baba abanyabwenge baba bamenye ibi, baba bitaye ku iherezo ryabo.” (Guteg 32:29) Umutima w'ubwenge Mose yasabye Imana, ni umushoboza kuba mu isi y'ibyaha, ariko agakomeza gukizwa no kwera imbuto, kandi agakomeza gushyira imbere intego nyamukuru y’ubuzima bwe ariyo yo kuzahabwa ubugingo buhoraho.
Ariko se koko gucunga igihe cyacu biratugoye ku buryo tugomba gusaba Imana ngo ibitwigishe? Ushobora kwibwira ko gucunga amafaranga aribyo bigoye cyane, ndetse ukibwira ko ariyo afite agaciro. Ariko burya igihe ni cyo kintu gikomeye mu buzima bwacu kukigenga no kugicunga. Imikoreshereze y’igihe cyacu twavuga ko ari ikizamini gikomeye. Ni yo mpamvu Mose yagize ati: "Unyigishe kubara iminsi yanjye neza, uburyo butuma ntunga umutima w’ubwenge". Mu yandi magambo yasabye Imana ati: “Unyigishe gutegura neza ibyo nshyira imbere, unyigishe guha umwanya w’imbere ibintu by’ingenzi kurusha ibindi”. Wowe na njye dukwiye gusubiramo iri sengesho: "Mana nyigisha kubara iminsi yanjye neza, gusuzuma neza ibyihutirwa, unyigishe gucunga igihe cyanjye".
Dukwiye gusaba gutunga imitima y’ubwenge. Ubwenge butandukanye n’ubumenyi. Orudinateri ishobora kumenya ibintu byinshi cyane, ariko ntawavuga ko izo mashini zizi ubwenge. Ariko kandi, ubumenyi n’ubwenge bifitanye isano ya bugufi. Abanyabwenge bikoranyiriza kumenya, ... (Imig 10:14). Kugira ubwenge bisobanura gushyira mu bikorwa ubumenyi, ubushishozi n’ubushobozi bwo kwiyumvisha ibintu ku buryo ugera ku cyo wifuza. Bityo rero, ubwenge buva ku Mana si ubwo mu magambo gusa. Bugaragarira mu bikorwa, kandi bugira ingaruka nziza. Yesu agira ati “ubwenge bwerekanwa n’imirimo yabwo” (Mat 11:19). Mose abwira Imana ati: “umpe gutunga umutima w’ubwenge” yayisabaga kugira umutima nk’uwayo-kuko Bibiliya itubwira ko Imana ifite “umutima w’ubwenge” (Yobu 9:4). Ubwo bwenge bw’Imana “buraboneye kandi ni ubw’amahoro, n’ubw’ineza, bwemera kugirwa inama, bwuzuye imbabazi n’imbuto nziza, ntiburobanura ku butoni kandi ntibugira uburyarya.” (Yak 3: 17)
Reka mubyo duhirimbanamo byose, tujye twibuka ko ubuzima bwacu ari ubw’igihe gito; kandi ko nyuma yabwo hari ubundi. Reka iby’isi by’igihe gito bye kutwibagiza iby’ubutunzi budashira bwo mu gihe kizaza. Dusabe Imana iduhe imitima y’ubwenge, tumenye ibyo dukwiriye gushyira imbere kurusha ibindi mu buzima bwacu.
Ndangije ngushimira ko ufashe umwanya wo gusoma, ukumva, kandi ugasobanukirwa n’ubu butumwa. Nubishobora ubusangize abandi kuko nabo bakeneye Ijambo ry’Imana. Amahoro Imana itanga aruta ayo umuntu wese yakwibwira ajye arinda imitima yanyu n’ubwenge bwanyu, kugira ngo mukomeze kumenya no gukunda Imana n’Umwana wayo Yesu Kristo Umwami wacu. Kandi umugisha w’Imana ishobora byose, Data wa twese, Umwana, kandi Umwuka Wera ube muri mwe, kandi ugumane namwe iminsi yose. Amina!
Tariki ya 01/08/2021
Arch. SEHORANA Joseph
C/o EAR/Diocese Shyogwe
WatsApp: 0788730061
Website: http://www.sehorana.com/
E-mail: sehojo2007@yahoo.fr
Last edited: 07/08/2021
Add a comment


text:
AMASOMO:
Ac 1, 1-11;
Ps 46;
He 9, 24-28; 10, 19-23;
Lc 24, 46-53
.
Nyuma y’iminsi mirongo ine Yazu azutse, Kiliziya ihimbaza umunsi mukuru wa Ascension,bishatse kuvuga Yezu asubira kwa Se mu ijuru.
Mu bayahudi, hari abantu bamwe na bamwe tubwirwako bazamuwe mu ijuru batagombye kunyura mu rupfu
intraurethral therapy and vacuum device therapy.CVA (less than 6 weeks) tadalafil generic.
. Isezerano rya kera ritubwira ukujyanwa mu ijuru kwa Henoki (Intg 5, 24); ukujyanwa mu ijyuru kwa Eliya (2Bami). Twemerako Bikiramariya yajyanywe mu ijuru n’umubiri we.
Kugera mu kinyejana cya gatatu mbere ya Yezu, Abayahudi bari bakiri mu gicuku kubijyanye n’izuka ry’abapfuye. Gupfa kwari nko kuzima burundu ( Zab 6, 6; 115, 17). Ibyo byatumaga bemeza ukudapfa kw’ abantu babaye intwari cyane. Biyumvishagako iyo abo bantu barangizaga ubuzima bwabo hano ku isi ko Imana yabahembaga, ikabajyana mu ijuru ari bazima kugirango babane nayo.
Nyamara ascension ya Yezu itandukanye n’ukujyanwa mu ijuru kw’izo ntwari. Mbere na mbere, Yezu yajyanwe mu ijuru nyuma yo kunyura mu rupfu no kuzuka mu bapfuye. Kandi we yanasezeranyije abigishwa be kuzagaruka nk’uko twabyumvise mu gitabo cy’ibyakozwe n’intumwa.
Umunsi mukuru wa ascension utwereka amaherezo y’ubuzima bwa Yezu ndetse n’ubwacu twese : twaremewe kuzabana n’Imana ubuziraherezo. Burya iyo twihambira kuri iyi Si, tukihambira ku bintu, amafaranga, ubutegetsi, n’ibindi byose umuntu yarondora, tuba twibeshya, iwacu h’ukuri ni mu ijuru, twaremewe kuzabana n’Imana ubuziraherezo.
Umuntu yakwibaza ati iryo juru tuzabanamo n’Imana riherereye he mu byukuri? Ese ryaba riri ku wuhe mu gabane w’isi ku buryo umuntu yatega agashirwa agezeyo?
Mu gitabo cy’Ibyakozwe n’Intumwa batubwiyengo “Uko bagahanze amaso ejuru Yezu amaze kugenda, babona abantu babiri bambaye imyambaro yererana bahagaze iruhande rwabo. Barababaza bati ‘Yemwe bagabo b’I Galileya, ni iki kibahagaritse aho mureba mu ijuru?”.
Ngirango buri wese yamaze gutahura igisubizo cy’ikibazo twibazaga mu kanya ngo “Ijuru riba he? Imana iba hehe? Ijuru mbere na mbere ntabwo ari ahantu, ijuru ni ukuntu. Na hano twicaye tubishatse twahagira ijuru. Urugo rwanjye mbishatse rwaba ijuru. Paruwasi yacu tubishatse yaba ijuru. Igihugu cyacu tubishatse cyaba ijuru.
Umuntu yakongera akibaza ati ariko se ni iki byasaba kugirango iryo juru rimanuke rize ku isi, ku buryo twanaritaha twigenza n’amaguru?
Ibyo icyo bidusaba nta kindi, ni ugushyira mu ngiro amagambo yo mu ibaruwa yandikiwe Abahebureyi : “Nitumwegerane rero umutima ugororotse n’ukwemera guhamye, dufite umutima wakijijwe inkeke yose y’icyaha, n’umubiri wuhagijwe amazi asukuye”. Uwo tugomba kwegera nta wundi ni Yezu, umwe watsinze urupfu akazukira kudukiza, none uno munsi akaba yasubiye kwa Se mu ijuru kudutegurira
. Kwa kino gihe, isi iragenda iha umwanya icyaha. Nyirubutungane Papa Pawulo wa VI yaragize ati “Igiteye ubwoba kwa kino gihe si uko abantu bacumura, ahubwo ni uko bacumura bakumva nta n’icyo bitwaye”. Niba rero dushaka kuzabana na Yezu kwa Se mu ngoma y’ijuru, turasabwa kuzibukira icyaha aho kiva kikagera
In contrast to most other medical conditions, the variousorigin cialis.
.
Bakiristu bavandimwe, nguwo umukoro duhawe niba dushaka koko kuzabana n’Imana ubuziraherezo. Biriya turamutse tubishoboye, ijuru ryamanuka rikaza ku isi, ku buryo twarijyamo twigenza n’amaguru. Burya ijuru nta handi riba, riba ha handi abantu bakundana, hahandi boroherana, hahandi abantu bahana imbabazi, hahandi abantu babana mu mahoro.
Muri kano kanya buri wese yibaze : “Ese aho ntuye, aho ntaha, urugo rwanjye, nakora iki ngo mpahindure ijuru?”
Bakiristu bavandimwe, n’ubwo Yezu yasubiye mu ijuru, nyamara n’ubundi ari kumwe natwe mu buryo butandukanye. Ari kumwe na twe mu Ijambo rye, ari kumwe na twe mu masakaramentu ariko cyane cyane muri Ukaristiya. Nituza kumuhabwa mu kanya tuze kumusaba aduhe ingabire yo kumukomeraho maze tuzabane nawe mu ngoma y’ijuru ubuziraherezo. Amen
Padiri Fidèle NSHIMIYIMANA
Umurezi mu iseminari nto ya Cyangugu


text:
Hashize iminsi 3 imvura igwa ari nyinshi kandi ikagwa nabi mu bice bitandukanye by’igihugu by’umwihariko mu karere ka Muhanga, Akagari ka Ruli Umurnge wa Shyogwe. Iyi mvura muri aka Karere yangije imva zo mu irimbi rya Munyinya zicumbikiye abitabyimana mu bihe bitabdukanye bazize imfu zitandukanye.
Aya makuru yamenyekanye ku gicamunsi cy’uyu wa Kane tariki ya 13 Gicurasi 2021 aho zimwe zagiye zika zigasenyuka abenshi bakavuga ko abafite ababo bahashyinguye bakwiye kuhagera bakareba kuko zimwe muri zo zangiritse cyane.
Mukandoli Marceline uhaturiye avuga ko aya makuru bayabonye bakagirango habaye umutingito. Yemeza ko izi mva uburyo zubakwamo n’imiterere yubu butaka ndetse n’imvura imaze igihe igwa bishobora kuba aribyo byateye iki kiza cyatumwe zangirika.
Yagize ati” Twamenye amakuru tuhanyuze tugiye kuzirika ihene ariko iyo urebye uko bimeze ubona wagirango habaye umutingito, ariko uburyo hubatswe hakiyongeraho imiterere y’ubutaka ndetse n’imvura imaze iminsi igwa bishobora kuba aribyo byatumye izi mva zangirika”.
Karasira Eugene avuga ko iyo urebye ubona ibikoresho bakoresheje bubakira izi mva usanga nabyo bishobora guteza ikibazo kuko biba biremereye cyane.
Yagize ati”Iyo witegereje ibi bikoresho n’ingano yabyo bubakisha kuri izi mva usanga nabyo bishobora guteza ikibazo kuko biba biremereye cyane kandi amazi amanutse yose aca mu irimbi akaba yatuma hasenyuka”.
Musoni Thomas ufite uwe ushyinguye muri iri rimbi avuga ko akenshi abamaze gushyingura batajya basura aho basize ababo kugirango barebe uko hameze, akavuga ko yajyaga ahagera akareba uko hameze, ko kandi yabonaga hameze neza. We, afite icyizere cy’uko imva y’umubyeyi we imeze neza. Twagerageje kubaza ubuyobozi icyo bubiziho ariko ntitwabasha kubabona ku murongo wa telefoni.
Hashize igihe cy’imyaka 2 iri rimbi rihagaritswe gushyingurwamo, ibituma abapfushije bajya gushyingura mu murenge wa Shyogwe mu kagali ka Mbare cyangwa bakajya gushyingura ku Kivumu cyangwa i Gihuma.
Igihe twandikaga iyi nkuru twari tutaramenya umubare nyawo w’imva zangiritse muri iri rimbi ariko abahatuye barasaba abafite abavandimwe, ababyeyi n’inshuti kuhagera bakareba niba ababo imva zabo zikimeze neza.
Akimana Jean de Dieu


text:
The Book of Romans
Igitabo cy’Abaroma.
Paulo yanditse ubusobanuro bwagutse bwa theowologia y’abakristo ashaka kwamamaza insobanuro y’ubutumwa bwiza bwa Yesu Kristo cyane cyane imbaraga z’ubwo butumwa kuri twe no kumibanir yacu n’Imana.
Imirongo nyamukuru iboneka mu Baroma 1:16-17 “erega ubutumwa bwiza ntibunkoza isoni; kuko ari imbaraga y’Imana ihesha uwizera wese gukizwa, uhereye ku muyuda ukageza kumugiriki, 17 kuko muri bwo ari na mo gukiranuka kuva ku Mana guhishurirwa, guheshwa no kwizera kugakomezwa na ko, nk’uko byanditswe ngo “ukiranuka azabeshwa ho no kwizera!” Gukiranuka nicyo gitekerezo nyamukuru mu rwandiko rwa Paulo kuba Roma. Iri jambo “gukiranuka” riboneka inshuro 34 nandi magambo ashingiye kuri iryo rikooreshwa cyangwa rivugwa inshuro 64 muri ki kitabo ubwacyo.
Ibice byingenzi mugitabo cy’aba Roma.
Yego ibice yose n’ingenzi ariko Abaroma 3-5 harimo inyigisho yo gukiranuka kubw’ubuntu bitewe no kwizera Kristo bidatewe n’imirimo yamategeko. Ibice 6-8 harimo inyigisho y’ukuntu umuntu yabohorwa ingoyi zibyaha. Atari gusa kuko turi muri Kristo ahubwo kubw’Imbaraga z’Umwuka wera, kandi Abaroma 8:31-39 hatubwira cyane kuby’urukundo rwa Kristo.
Dore incamake y’ibikubiye mugitabo cy’abaroma:
I. Iriburiro (1:1-17)
II. Urubanza rwibyaha: Impamvu yo gukiranuka kubera ibyaha (1:18 – 3:20)
III. Gukurwaho urubanza: Guhabwa gukiranuka kw’Imana binyuze muri Kristo (3:21- 5:21)
IV. Kwezwa: kubarwaho gukiranuka (6:1- 8:39)
V. Gutsindisirizwa: Abayuda n’abagiriki n’imikorere yo gukiranuka kw’Imana (9:1-11:36)
VI. Uko gukiranuka gukoreshwa: gushyira mu bikorwa ko gukiranuka (12:1-15:13)
VII. Ubutumwa bwihariye n’imigisha (15:14-16:27)


text:
1. Inganda zikoze mu giti:
Ibishushanyo binini binini bitari ibyuma birashobora kuba byiza cyane muburyo ubwo aribwo bwose bwibiti, ibisigarira, icyitegererezo cyibiti, indege yimbaho yimbaho nizindi mbaho.
2. Styrofoam EPS ifuro ifata inganda:
Igishushanyo / inyuguti zishushanyije, ibishushanyo by'inyamaswa, ibishushanyo byo hanze, ibishusho bigezweho, kwerekana insanganyamatsiko, kwerekana 3d.
3. Inganda ntangarugero ya 3D:
Imodoka yimodoka, icyitegererezo cyindege, ubwato bwubwato marine ubwato bwubwato, ubwikorezi.Ibice by'inganda hejuru
imashini ifite ibikoresho byo kwikorera ubushakashatsi bwokwirinda amamodoka, inyungu nyamukuru yakurikijwe: imikorere ikomeye ituma imashini imashini ikora neza, software ifite imikorere idasanzwe ya progaramu, kwigana, guhuza byose hamwe.
1. kwigana ibikorwa byukuri byo gutunganya, menya neza ko imashini ikora neza kandi neza.
2. guhuza neza, emera ubucuruzi busanzwe ISO kode.
3.ibyiza guhindura, gushyigikira kubaka no guhindura ibikoresho byose, gushyigikira gusoma no guhindura gahunda ya macro na code ya G.
4. umutekano mwinshi, irinde guhanuka no kwivanga mubwenge.
5.Ukoresha inshuti-yoroheje, byoroshye kwiga no gukoresha progaramu ya modular.
a.kwigana 3D kweli
Menya byinshi axis ya 3D kwigana 100% mubyukuri.Dynamically 360 nta mpande zapfuye zigenzura spindles nyinshi nuburyo 5 bwa axis harimo imashini yimashini, icyitegererezo cyibicuruzwa, imiterere yimiterere ninzira y'ibikoresho
b.gahunda nziza yatunganijwe ituma umusaruro urushaho gukora neza.
Irashobora guhuza porogaramu isanzwe ya CAD / CAM (Alphacam, Cimetron, Mastercam, UG, PowerMill, Topsoil), kuyobora muri G code yo kwigana muburyo butaziguye.Mubigaragara bya 3D bigana, inzira yuburyo bukurikirana mugutezimbere, gusiba kugenda bitari ngombwa.Hagati aho, irashobora guhagarika no guhindura kode ya ISO, ndetse ikagabanya igihe cyo gukora 50%.
c.gahunda yubwenge muri modular
Imikorere ikomeye irashobora gufasha programmer gukora progaramu ya optimizasiyo mugihe gito, irinde guhanuka mubwenge, ongera imbere cyangwa gusubira inyuma mumihanda yegeranye kugirango wirinde impanuka no kwivanga.Hagati aho, hinduranya imashini yimashini, koroshya inzira igoye kandi irengerwa wongeyeho imbere ninyuma.Wubake umumarayika wese ucukura, ugabanye icyerekezo cya 5D byoroshye, urashobora rero kurangiza kubaka na progaramu gusa ingano yinjiza.Imigaragarire yumukoresha iroroshye kandi ikora neza kuri gahunda.
(ibidukikije)
Umuvuduko: 350V-50HZ, umwuka ucogora 0.8Mpa, 100-200L / umunota.Ikidodo c'indege: 0.5M3 byibuze.
Ibidukikije
1. ubushyuhe bwumurimo 0-35 ° C, irinde izuba rimurika, n itara ryaka mumurimo.
2. Kunoza neza ibicuruzwa, gabanya transformateur ishyushye.tekereza gushyira imashini mugushiraho no gukonjesha inzu.
3. Ubushuhe bugomba kuba munsi ya 75%, imashini ishyirwa kure y'amazi n'amazi.
4. Hafi y'umukungugu n'umwuka ubora.
(umukoresha asabwa)
umukoresha wujuje ibyangombwa agomba kumenya imikorere ikurikira:
1. kugira ireme ryibitekerezo, imyitwarire yumwuga, gukora cyane, irashobora kwiga ubuhanga cyane.Ibyiza ufite uburambe bukomeye.
2. Ubuhanga bwubwoko bwimikorere na gahunda.Irashobora gukoresha imashini yawe neza kandi ubuhanga hamwe ninzira ya progaramu neza, so progaramu neza kandi inzira nziza, irinde gukora nabi na progaramu itariyo, imikorere cyangwa impanuka.
3. menya neza imiterere yimashini, kugenzura imashini.Menya imiterere yimashini cyane kandi utegure uko ibintu bimeze no kugenzura imikorere yimashini, kurangiza buri munsi kubungabunga imashini yawe neza kandi ubuhanga.
4. Menya neza imikorere yimikorere no kugenzura ibirimo.Ukwiye kumenya kugenzura imashini hamwe numutekano wibikorwa, kubungabunga buri munsi nibisanzwe byo kugenzura ibirimo.Ahantu hamwe nibisanzwe byo kubungabunga no gusiga, icyitegererezo cyamavuta, umwuka usanzwe numuvuduko wa hydraulic.
5. Kora neza kandi wandike neza, witondere kandi wandike ibintu byose bidakora neza nibimenyetso.Ibikorwa byihutirwa hamwe no gukora nabi kandi mugihe niba bihari.Kandi saba umuntu usana kubungabunga vuba bishoboka.Gufatanya gusana umuntu kugirango asuzume kandi akemure.
(mbere yo kugurisha) Injeniyeri yo kugurisha ufite uburambe bwimyaka kora isesengura ryumvikana kandi ucire urubanza ukurikije ibicuruzwa byawe nibikorwa.Tanga ibyifuzo byumwuga.
.
.Subiza vuba kandi ubuhanga.
Kumyaka 20, yakusanyije uburambe bwinzobere mubyumwuga kubicuruzwa byabakiriya, ubushobozi bwukwezi, aho umusaruro ukorerwa, amahugurwa ya software, gukoresha bisanzwe imashini, gucunga inzu, gukoresha ibikoresho, kubungabunga imashini, ibikorwa byumutekano.Tanga icyitegererezo cyibicuruzwa byinshi.
Ingwate: umwaka umwe nyuma yo kugenzura
.Dufite inshingano zo gupakira bidakwiye.Kubuza kubika hanze mumazi, kandi kubika ntibishobora kurenza amezi 2, bizagabanya garanti mukwezi kwa gatatu.


text:
Ku cyumweru taliki ya 13 ugushyingo 2022 ni umunsi ukomeye kandi utazibagirana muri CEP UR Nyarugenge, niwo munsi aba cepien, aba post cepien ndetse n’abandi bantu benshi bari bategereje kandi bawutegerezanyije amatsiko menshi kuko hari haciye igihe uyu munsi witegurwa mu buryo butandukanye, none urasohoye.
Ushobora kwibaza uti mbese Handover and Farewell party niki?
Handover and farewell party ni ni igikorwa ngarukamwaka kiba muri cep ur nyarugenge aho abayobozi b’umuryango wa Cep ur nyarugenge bacyuye igihe ndetse nabayobozi bashya baguye igihe baba bahererekanya ububasha.
Kuri iyi nshuro uyu munsi wabereye nubundi muri kaminuza uyu muryango ubarizwamo muri sale yaho yitwa MUHABURA P001.
Ahagana ku isaha ya saa moya n’iminota mirongo itanu (7h50) Nibwo itsinda rikora umurimo w’Imana wo kuramya no guhimbaza Imana ryitwa “Elimu and praise worship team” ryari rigeze ku ruhimbi batangiye kuramya no guhimbaza Imana ndetse abantu benshi bari bitabiriye iki gikorwa boose bari batangiye kwinjira muri iyi Sale.
Igikorwa cyakomeje kugenda neza ndetse ahagana mu masaha y’isaa mbiri, nibwo umuyobozi wa Cep ur nyarugenge ushinzwe ivugabutuma n’amasengesho ucyuye igihe yari yatangije gahunda ku mugaragaro. Itangizwa no gusenga twiragiza Imana ahita anakira Nazir kugirango baririmbire Imana ndetse banaririmbira abari bitabiriye bose.
Hanyuma yo kuririmba kwa Nazir choir, umuyobozi w’umuryango yakiriwe ku ruhimbi kugirango yakire abari bamaze kugera muri iri teraniro. Muri uyu mwanya president yakiriye abantu bose mu byiciro bitandukanye dore ko iki gikorwa cyari kitabiriwe n’abantu bo mungeri zitandukanye harimo abayobozi bo muzindi CEP zitandukanye zo muyandi makaminuza. Muri uyu mwanya kandi kandi umuyobozi w’umuryango yakriye ku ruhimbi umushumba wo kuri paroisse ya sumba ngo yakire abo bazanye harimo na chorale yitwa “ISEZERANO Choir” ikorera umurimo wImana nubundi muriyo paroisse ya Sumba.
Nkuko byari biteganyijwe kandi nubundi hakiriwe umuyobozi ushinzwe ushinzwe discipleship
Abantu bose bamaze kwakirwa mu iteraniro nibwo chorale Gigal ikorera umurimo w’Imana wo kuririmba muru uyu muryango wa CEP yakiriwe ku ruhimbi ngo baririmbire Imana ndetse n’abantu bari bitabiriye iteraniro.
Ahagana mu masaha y’isa yine niminota mike nibwo umuyobozi wa gahunda yakiriye ku ruhimbi ISEZERANO CHOIR kugirango batarmire Imana ndetse n’abantu bayo mzae bati Imana irinda abisiraheri ihora iri maso ntisinzira.
Isezerano choir yaririmbye indirimbo nziza zakunzwe cyane nabakunzi biyi chorale ndetse zagiye zikomeza kunyura ndetse no guhembura imitima yabazumva. Murizo ndirimbo harimo nkiyitwa “Ijuru, Muri iyi bati ijuru ni iry’Imana nabantu bayo bati kandi Imana izategeka abamariyika ibabwire iti nimwugurure, Ishyanga rikora ibyo gukiranuka ryinjire” nindi yitwa “Inkuru ziyeriko“.
Nyuma yo kuririmba kwa chorale y’abashyitsi hakurikiyeho ijambo ry’umuyobozi w’abanyeshuri ‘Grid President’. Umenyeshuri uhagarariye abandi yashimiye cyane imikorere ndetse nimikoranire ya CEP nandi matsinda ya gikristo mu kuzamura imyitwarire myiza yabanyeshuri.
Nyuma y’ijambo ry’umuyobozi w’abanyeshuri hakurikiyeho Umwanya wo gushima Imana hamwe na ELIMU AND PRAISE WORSHIP TEAM. Mbere ya ELIMU yahanje umugabo w’umupost cepien ashima Imana avuga amagambo komeye y’ibyo Imana yamukoreye maze ahumuriza cyane abantu bakorera Iaman bataryarya kandi batiyoberanya bayikorera nkuko ishaka ko bamera. Yavuze ko ari umugabo wo guhamya ko Imana ibasha gukora ibikomeye abanyamaboko batakora.
Ijambo ry’Imana.
Umwanya w’ijambo ry’Imana hamwe na Ange Victor UWIMANA
Mbese uri umwigishwa cyanwa uri umufana?
Matayo 28:19-20, 5:6-7.
Ibintu bine biranga umukristo nyawe nyakuri
- Gushorera imizi mu ijabo ry’Imana.Yohana 8:31-32. Abakristo benshi usanga bafite ubukene bwinshi mu ijambo ry’Imana kuko usangaakenshi tudakunda kandi tugira ubunebwe mu gusoma ndetse no gusobanukirwa
- Imbuto . Yohana 13:34, 15:8. kuko kandi byanditswe ngo mukore imirimo yanyu myiza bahereko bahimbaze so wo mu ijuru. Burya ikintu kingenzi si ibyo umuntu akora ku murimo w’Imana (kuririmba kubwiriza, gufasha ndetse nibindi) Ahubwo ikintu kingenzi ku bwoko bw’Imana ni ugusa na Yesu kandi Uagakora ibyo ashaka ndetse ashima. Abahin
- Kwiyanga( kwikorera umusaraba wawe maze ugakurikira Yesu). Luka 14:25
- Guhindurira abandi kuba abigishwa. Burya umuntu ntabwo yaba umwigisha atari umu kristo , ahubo umuntu abanza kuba umukristo hanyuma akaba umwigisha. Nyuma yo kumva ndetse no gusobanukirwa neza.
Amashimwe yabafinaliste
Nkuko kandi byari biteganyijwe ku murongo w’ibyigwa hari umwanya wo gushima Imana ku banyeshuri bari mu myaka isoza amashuri Abo bita abafinaliste.
Amashimwe yabo yaranzwe n’ibikorwa bitandukanye harimo gutanga impano bari bateganyirije umuryango (CEP) ndetse n’umuvugo bise “IGISHYIKAMUTIMA” ndetse n’indirimbo ziganjemo amashimwe bashimira Imana ko yabanye nabo mu myaka yabo yose ikabatsindishiriza muri kaminuza ndetse ko yabanye nabo muri byose.
Ijambo ry’umuyobozi w’umuryango ucyuye igihe(x-president)
Umuyobozi w’umuryango usoje ishingano yafashe Umwanya wo kugaragaza ndetse no husobanura ibyakoze na cmmitte ya cep icyuye igihe ndetse na budget y’ibikorwa nuko bagiye bikora, ibyarangiye ndetse nibitarangira ndetse anasobanura byimbitse imikorere ya cep ya buri munsi ndetse anasobanura mu buryo burambuye ibikorwa bitandukanye ndetse n’imishinga yinjiriza inyungu umuryango wacu. Imwe mu mishinga y’umuryango harimo Papeterie, Decolation no kwambika abageni, Intouch sms ndetse nindi mishinga itandukanye. Yasobanuye uko umuryango ukora buri munsi mu bikorwa byo gufasha ndetse nibikorwa by’urukundo nibindi ndetse yasobanuye gato ku ma cellule( amatsinda mato aba muri cep aho buri munyamuryango aba afite cellule abarizamo).
Umuyobozi w’umuryango usoje ishingano kandi yagize umwanya w’ihariye wo gushimira abantu batandukanye kubw’ibikorwa bitandukanye bagiye bafatikanya na commite yari ayoboye.
Nyuma y’ijamo ry’umuyobozi usoje ishingano yahise yakira ku ruhimbi umuyobozi mushya w’umuryango hanyuma amuha inkoni y’ubushumba nkuko igikorwa cyari giteganyijwe cyo guhererekanya ububasha, si inkoni y’ubushumba gusa kuko yamuhaye nibindi bikoresho byose umuyobozi w’umuryango aba afite mu ishingano n’icyindi bizamufasha mu gihe cyose azamara ayoboye ubwoko bw’Imana.
GUSHIMIRA COMMITTE ICYUYE IGIHE YA CEP UR NYARUGENGE
Umushumba mukuru wa Adepr mu Rwanda, Senior Pastor Isaei NDAYIZEYE yashimiye cyane committe ya cep icyuye igihe kubw’ibikorwa bitandukanye babashije kugeraho mu gihe cyose bamaze ku ngoma nkuko byari bimaze gusobanurwa na x-president.
GUSENGERA COMMITTE SHYA YA CEP UR NYARUGENGE
Nkuko byari biteganyijwe ko habaho gusengera(kwimika) abayobozi bashya, Nubundi umushumba mukuru. Yabasomeye ijambo ry’Imana riri mu butumwa bwiza bwa Yesu kristo nkuko bwanditswe na Matayo 9:36, 28:19. Maze abaha impamba ikomeye y’urugendo batangiye nyuma yo guhabwa inshingano ababwira uko bakwiye kwitwara ndetse abaha n’umurongo bakwiriye kugenderaho. Asaba cyane kandi n’abayoborwa nabo abasaba kutagorana ahubwo bakwiye kumva no kumvira ababayobora.
Izi ni Zimwe mu mpanuro umushumba mukuru w’itorero Adepr yahaye committe nshyaya CEP UR Nyarugenge Yababwiye ibintu bine(4) abantu bakwiye kugenderaho.
- kugira urukundo. Aha yabasabaga gukunda umuryango ndetse nabo bayoboye
- Gukunda igihugu kandi bagakunda kugikorera kandi bakagisengera.
- Gukunda itorero.
- Gukunda imiryango yabo.
Ibi ngibi byose yabibabwiriye kugirango abamenyeshe ko bakwiye kugira ndetse no gushimangira urukundo. umushumba yasoje asabira umugisha abayobozi bacyuye igihe ndetse nabandi bantu bose bari bitabirye iri teraniro. Umushumba ati “Uwiteka akomeze abagire umwuhariko mwese.
Ijambo ry’umupost cepien uhagarariye abandi
umuyobozi w’abasoje kwiga muri kaminuza ya Nyarugenge yafashe umwanya asobanura ibikorwa bitandukanye bikorwa nababantu baba barasoje
Ubutumwa bw’umushumba wa ADEPR Mu Rwanda
Umushumba yari yageneye abari bitabiriye ubutumwa kandi bw’ingenzi ku bakristo ba ADEPR.
Yatangiye agaragaza ishusho ngari ya ADEPR Mu Rwanda, Ibikorwa byo Adepr yakoze, ibyo irimo gukora ndete nibyo iteganya gukora mu gihe kizaza.
Uko umukristo wa Adepr agomba kuba ameze.
Agomba kubayubakiye kuri kristo kandi agendera kuri gahunda igihugu cyifuza kandi agomba kuba afite ingeso nziza ku mahame ya Gikristo.


text:
ni uwuhe mugambi Imana ifite ku muntu?/ese umugambi w’Imana kuri wowe urawuzi?/ujya wibaza ngo njye nakorera Imana iki? menya byinshi muri iyi nkuru
Theophile HABIYAREMYE atubwiye umugambi w’Imana kumuntu Umugambi w’Imana kuri wowe ni uwuhe? tekereza impamvu Imana yagushyize aho uri (position), Urupfu haribyo rutinya rutinya umugambi w’Imana ku muntu niyo mpamvu uhamagarirwa gukorera Imana kugirango usohoze uwo mugambi.
Nyina wa mose akibyara Mose, yabonye ko ari mwiza, ariko nanone atekereza ukuntu ari guhigwa n’itegeko rya Farawo ryo kwica abana b’abahungu, maze amuhisha amezi atatu ariko arananirwa, ariko yararokotse kuko Imana yari imufiteho umugambi. Nawe impamvu ukiriho, nuko uri mu mugambi w’Imana.
nyina kuba yarananiwe yabonye ntakundi yagira kuko ntakindi yarafite cyo gukora, maze aboha agatebo amujyana mu rufunzo, niyo mpamvu nawe kuba utarabonye ibyo wari witeze kubantu/ababyeyi, ukaba utarabibonye s’uko bari babifite ahubwo babuze uko bagira nkuriya mugore, ahubwo iga kubabarira.
Mose yarokowe n’icyo Imana yashakaga ko azakora, kuko Imana yari imufiteho umugambi ko izamutuma muri Egiputa (Egypt) kuvanayo ubwoko bwayo. (Kuva 3:10) Menya amateka ufitanye n’Imana niyo waba mu Bantu benshi umenye ko ari wowe wenyine n’Imana gusa.
Ubusanzwe, i Bwami haba amapisine meza afite amazi meza cyane rwose kandi asukuye ariko se wakwibaza impamvu umukobwa wa Farawo yahisemo kujya koga amazi y’umugezi asize izo pisine? aha, ni Imana yakoresheje umukobwa wa Farawo ajya koga mu mazi y’umugezi, kwari ukugira ngo atabare Mose.
Uwiteka ajya anyuranya amaboko kugira ngo atabare mose/wowe. Mose yakiriye mu maboko y’abamuhigaga, kubona Mose kw’uyu mukobwa wumwami byari urupfu kuri Mose ariko birangira Imana imushyizemo umutima w’impuhwe ahubwo amwita umwana we. Umu nyarwanda yaravuze ngo “inkware y’inyamugisha yatoreye/yariri mu itongo ry’uwayihigaga)
Nawe ufite aho wavuye ariko aho uzagera hose ntuzavuge ngo niwowe, cyangwa imbaraga zawe ahubwo ni Imana izaba ikumenyekanishije aho hantu bizatume unababwira ubwere bw’Imana
Hari ibyatumeye Imana ukuzana aho uri ubu, ariko se uri kwerekana ubwere bw’Imana? Hari abandi bakurutaga bakurusha n’ubwenge ariko Imana yarabasize irakuzana ariko se uri gusohoza umugambi wayo? Ariko naho utayikorera ngo werekane ubwere bw’Imana ntakizatuma imana itazana abandi ngo bagaragaze ubwere bwayo (Esiteri 4:14-15 )
Icyaumye Imana isiga Tito i Kereti kwari ukugirango atunganye ibyari bidatunganye, (Tito 1:5) none se uzi impavu uri aho uri? Nukugirango utunganye ibitagenda neza Kuba wiga kaminuza cg uri mu mwanya (positions) abandi badafite zirikana ko hari iyahakugejeje, ntiwavutse ubizi ko wagera aho, ariko zirikana iyahakugeje, s’uko abandi Imana ibanga ahubwo menya impa yaguhisemo.
Tuvuge kuri Samusoni yavutse ari igikomerezwa yavutse Malayika w’Imana yavuze, yaravuganye n’umugore wa Manowa se wa Samusoni, ariko nawe yararangaye agira intege nke ara deviya aca ukubiri n’ibyo Imana yamubujije, atangira kuzirura ibyo yaziririzaga, no kumena ibanga ry’ahoakura imbaraga (Abacamanza 16)
Ahari nawe waba waribagiwe urugendo wagendanye n’Imana ukaba utakerekana ubwere bw’Imana garuka wongere umenye icyo Imana yaguhamagariye (umugambi w’Imana kuri wowe)
umubwiriza butumwa Theophile HABIYAREMYE muri CEP UR HUYE CAMPUS
umubwiriza butumwa Theophile HABIYAREMYE muri CEP UR HUYE CAMPUS
594 total views, 4 views today


text:
Ubu ni ubutumwa bwatanzwe n’Umunyamabanga Nshingwabikorwa w’Inama y’Igihugu y’Abantu bafite Ubumuga Bwana Emmanuel NDAYISABA ubwo hizihizwaga ku nshuro ya 3 Umunsi mpuzamahanga w’Abantu bafite ubumuga bw’Uruhu ku wa 13 Kamena 2017. Kugira ngo rero ubu burezi bugende neza ni uko Abantu bafite Ubumuga bw’Uruhu bakenera kwitabwaho by’Umwihariko bityo rero NCPD ifatanyije n’inzego zibifitiye ububasha ikazahugura abarezi uburyo bukwiriye bwo kubigisha. Uyu munsi washyizweho n’Umuryango w’Abibumbye nyuma yo kubona ibibazo Abafite Ubwo bumuga bugarijwe nabyo mu mwaka wa 2015. Igishimishije ni uko mu Rwanda bahise batangira kuwizihiza nk’uko byatangajwe na Bwana AKIMANIDUHAYE Dieudonne Umuyobozi wa OIPA (Organization for Integration of People with Albinism) mu Rwanda.
ABAFITE UBUMUGA BW’URUHU BARASHOBOYE NK’ABANDI
Bamwe mu Bafite ubumuga bw’Uruhu batanze ubuhamya bagaragaje ko nta na kimwe batashobora gukora gitewe n’ubumuga bw’uruhu bafite (kwiga, kwigisha, kuvura, imirimo y’amaboko …). Undi ufite Ubumuga bw’Uruhu yakundanye n’umukobwa hanyuma abo mu muryango w’umukobwa babujije umukobwa wabo kuzashyingiranwa nawe abyanze bavuga ko bazica ufite ubumuga bw’uruhu aho kugira ngo bazashyingiranwe nawe yakomeje avuga ko nyuma yo kumenya iyo migambi mibisha bamufitiye yashakishije uburyo bwose azataruka iyo mitego. Abashoboye kwiga bavuze ko mu ishuri bahura n’imbogamizi zirimo kutareba neza ku kibaho, umubiri utihanganira izuba, guhabwa akato n’abandi bana bigana.
IBYIFUZO BY’ABANTU BAFITE UBUMUGA BW’URUHU
Abafite ubumuga bw’Uruhu bongeye gusaba ko kubita amazina abapfobya byakurwaho, guhugura abarezi bakamenya uburyo bukwiye bwo kwigisha abafite ubu bumuga kuko akenshi usanga bagira ibyo bakenera by’umwihariko nko kwicara imbere mu ishuri, guhabwa umwanya wihariye mu gihe cyo gukora ibizamini, kurindwa izuba kubera ko umubiri w’Abantu bafite ubu bumuga utabasha guhangana n’izuba.


text:
Tariki ya 21 Mata 2022 ni bwo ICK yashyize ku isoko ry'umurimo abanyeshuri basaga 500. Ni ku nshuro ya 10 iyi kaminuza yatangaga Impamyabumenyi ku bayisojemo amasomo.
Muri rusange abanyeshuri 13 ni bo bahembwe na ICK nk'abitwaye neza ariko Banki ya Kigali [BK] yahisemo guhemba babiri bitwaye neza kurusha abandi mu bize mu Ishami ry'Uburezi.
Umuyobozi uyobora Amashami ya BK mu Ntara, Habanintwari Jean de Dieu, yavuze ko Banki ya Kigali yahisemo guhemba buri wese muri bo miliyoni 1 Frw mu kubafasha kubona imbaraga zo gutangiriraho nyuma yo gusoza kaminuza.
Yagize ati 'Twahisemo abafite amanota menshi kurusha abandi kandi nka Banki ya Kigali duharanira ko abo duhemba bagomba kuba baharanira kugira ubuzima bwiza. Bakwiye no gukoresha ubumenyi bahawe na ICK bakiteza imbere bakanateza imbere abo bazakorera.''
Yavuze ko gahunda yo gutanga ibihembo ku batsinze neza ari uguha intege abari inyuma yabo kandi amafaranga bahabwa akwiye kubabera intangiriro nziza bakiteza imbere.
Yagaragaje ko bakwiye kwitekerezaho mu cyerekezo cyo guhanga imirimo ndetse na banki na yo ikabatera ingabo mu bitugu.
Yagize ati 'Iyi Gahunda ntabwo izahagarara kuko abatsinda neza bahoraho kandi ibi bizaha intege abakiri inyuma yaba kugira ngo na bo baharanire ko bazahabwa ibihembo birushijeho. Amafaranga tubaha akwiriye kubabera intangiriro nziza zo kubateza imbere.''
Uwizeyimana Claudine uri mu bahembwe yavuze ko bizamufasha kwiteza imbere no kwiga ikindi cyiciro gikurikiyeho.
Yagize ati 'Igihembo kiranshimishije kuko kigiye kumfasha kwiteza imbere kuko nshaka kwiga ikindi cyiciro cy'amashuri. Ndasaba bagenzi banjye bari inyuma yanjye kwiga bashyizeho umwete ngo na bo bazabone ibihembo nk'ibi kuko ubumenyi twahawe bushobora kudufasha kugera kuri byinshi kuko turabufite.''
Musesayose Tharcissie wigisha mu Rwunge rw'Amashuri rwa Gitarama mu Karere ka Muhanga yavuze ko igihembo yahawe ari ingenzi mu rugendo rwe rwo gutanga uburezi bukwiye.
Yagize ati 'Ndashaka gukomeza kwiga kuko aya mafaranga azamfasha gukora ibindi bishamikiye ku byo nkora kandi nkatanga umusaruro mwiza wo gufasha igihugu cyanjye mbicishishe mu nyigisho zifite ireme.''
Abanyeshuri bahembwe bijejwe kuzafashwa mu gukora imishinga yabo mu gihe bazifuza gushora amafaranga bahawe mu bikorwa bibyara inyungu.
Banki ya Kigali isanzwe itanga ibi bihembo muri gahunda yayo yo gushimira abanyeshuri bitwaye neza mu masomo yabo, ibikora mu mashuri atandukanye mu gihugu hagamijwe kubafasha gushyira imishinga yabo mu bikorwa ndetse ni gahunda izakomeza gukora.
Source : http://igihe.com/amakuru/u-rwanda/article/banki-ya-kigali-yahembye-abanyeshuri-batsinze-neza-muri-ick


text:
Live: Kurikirana igitaramo cya Hillsong London na benjamin dube
Prosper Nkomezi ati “Aha narokowe na Malayika w’Imana”
Mu minsi mike asohoye indirimbo ye NZAKINGURA yatanze ishimwe rikomeye ubwo yashyiraga hanze amafoto y’impanuka ikomeye yari aherutse kurokoka.
Ku munsi yari avuye kumurika indirimbo ye nshya niwo yakozeho impanuka ikomeye bigoye kwiyumvisha ko yavuyemo nta kintu na kimwe yabaye uretse agakomere gato avuga ko kasigaye ku rutoki. Ni umunsi yari ari mumodoka wenyine, ku muvuduko avuga ko wari muke, ari hagati mu muhanda yumva ipine ry’imodoka riratobotse, imodoka iribirindura. Prosper avuga ko atazi uko byagenze, ati “Njyewe mbona ari malayika w’Imana waje akankuramo, kuko nta muntu wundi waje ngo ankuremo”. Ashima Imana yamukijije iyi mpanuka mu buryo bw’igitangaza ndetse akanashimira abantu bose bamubaye hafi bakamuhamagara bamuzaba uko amerewe.
Mu kiganiro na Nkundagospel, Prosper, yagarutse ku ndirimbo ye Nshya, avuga k’ubutumwa yifuzaga gutanga muri iyi ndirimbo ye nshya aherutse gusohora,NZAKINGURA, ariy nayo yanitiriye album ye ya kabiri, yagize ati “Nifuzaga kubwira abantu ko hari umuntu ubakunda kandi witeguye kubumva ibyo bamubwira byose nkuko Ijambo ryayo rivuga ngo mukomange nzakingura, musabe icyo mushaka cyose nzakibaha” yakomeje agira ati “Mbere yuko twirukira abantu tubatura ibibazo byacu,tumenye ko hari umuntu udukunda kandi witeguye kudusubiza igihe cyose tumusanze”
Prosper Nkomezi aratangariza abakunzi be ko aticaye kuko ari gukora kuri Album ye ya kabiri, avuga ko ari album izaba iriho indirimbo zitandukanye harimo nizo yafatanije n’abandi bahanzi.
Agana ku musozo w’ ikiganiro yagiranye na Nkundagospel, Propser nkomezi yagize icyo abwira abakunzi be, agira ati “Nanjye ndabakunda kandi mbashimira cyane ko banshyigikira n’urukundo banyeretse cyane kuri iyi ndirimbo Nzakingura, nanjye ndi kubategurira ibintu byiza byinshi”. Asoza ikiganiro kandi yasabye abakunzi be ko bakomeza no gushyigikira izindi mpano ziri mu muziki uhimbaza Imana
Umva indirimbo Nshya NZAKINGURA ya Prosper NKOMEZI


text:
Ibaruwa y’urukundo Itangaje: “Tuzarya amacunga abaducunga barye imicanga” abana ndikiranye akabaruwa kuje urukundo!
Umubyeyi wo mu mujyi wa Kigali yatunguwe n’imitoma yasanze mukabaruwa k’urukundo umwana w’umukobwa wiga mu mwaka wa mbere w’amashuri abanza yandikishije agashyikiriza umwana w’umuhungu bigana amubwira ko amukunda bikomeye, undi na we akajya kugasomesha.
Kugira ngo uwo mubyeyi amenye iby’ako kabaruwa, ngo yanyuze ku baturanyi asanga abana barimo guseka cyane maze ababajije icyo baseka bamwereka ka kabaruwa bari barimo gusomera mugenzi wabo.
Uwo mubyeyi ati: “Nasanze abana barimo guseka cyane, mbabaza ibyo barimo nuko banyereka akabaruwa uwo mwana yazanye ngo bamusomere kuko we atarabimenya neza…
Umubyeyi akomeza agira ati: “ Nahise ngira amatsiko mbaza uwo mwana uko ako kabaruwa kamugezeho ansubiza ko ari umwana bigana wakamuhaye batashye, ariko ngo yari ataramubwira ko amukunda imbona nkubone…
Ati “Rero numvise bindenze ni ko kubaza uwo mwana niba na we akunda uwo mukobwa, ansubiza ko akibitekerezaho, hahahahaha!”
Kuri ako kabaruwa, imbere handitseho amagambo y’urukundo, inyuma hashushanyijeho udutako turiho n’imitima:
Kubera ko abana bombi bataramenya kwandika no gusoma, umukobwa ngo yasabye mugenzi we wiga mu mwaka wa kane aramwandikira, ubundi na we ashyira akabaruwa umuhungu, uyu na we bimushoboye ajya kugasomesha mu bandi bana bamuruta, ni bwo umubyeyi waduhaye iyi nkuru yahise ahatunguka asanga abana basetse batembagaye.
Muri iki gihe ntibimenyerewe kubona abandikirana amabaruwa nk’aya y’urukundo, gusa akaba yarakunze kwandikwa mu bihe byahise. Kuri ubu uko iterambere ry’ikoranabuhanga rirushaho gusakara, ni na ko uburyo bw’itumanaho bworoha.


text:
Umunyamabanga Nshingwabikorwa w'akarere ka Kayonza yeguye ku mirimo ashinzwe, kuwa Gatatu tariki 5 Ukwakira 2022. Mu ibaruwa yandikiye Inama Njyanama, Kagaba Hero Aaron yagaragaje ko yeguye ku mpamvu ze bwite.
Kagaba Hero Aaron, Umunyamabanga Nshingwabikorwa w'akarere ka Kayonza, yeguye agaragaza ko abitewe n'impamvu ze bwite.
Amakuru InyaRwanda.com yahawe n'umwe mu bakozi bakorera mu karere ka Kayonza, yavugaga ko uyu mugabo yanditse ibaruwa yegura yashyikirije ibiro by'inama njyanama ndetse n'ubunyamabanga bw'umuyobozi w'Akarere ku mugoroba wo kuwa Gatatu.
Kagaba Hero Aaron twagerageje kumuhamagara kuri telefoni igendanwa ntiyafata telefoni, tumwandikira ubutumwa bugufi yizeza umunyamakuru wa Inyarwanda.com ko bavugana. Agira Ati: "Turavugana mu kanya."
Ubwo twakoraga iyi nkuru, twari tutarabasha kuvugana nawe nk’uko yari yabitwijeje.
Nyemazi John Bosco, umuyobozi w'akarere ka Kayonza aganira na Izubatv mu makuru yo ku mugoroba wo kuri uyu wa Kane tariki ya 6 Ukwakira 2022, yemeje ko Kagaba yeguye ku mpamvu ze bwite.
Ati "Kuba yeguye nibyo! Nk' inama njyanama ubwegure bwe twabwakiriye, nk'abajyanama b'akarere. Mu bwegure bwe yagaragaje ko ari impamvu ze bwite, ni uko yamenyesheje inama njyanama n'ubuyobozi bw'akarere muri rusange."
Meya Nyemazi yavuze ko inama njyanama y'akarere izaterana, igasuzuma ubwegure bwe ikaba ariyo ibwemeza.
Mu gihe Umunyamabanga nshingwabikorwa w'akarere atari mu nshingano ze imirimo yakoraga Meya Nyemazi yavuze ko izaba ikorwa n'umuyobozi w'imirimo rusange mu karere.


text:
Minisiteri y’urubyiruko n’umuco yahamagariye urubyiruko gukomeza kurangwa n’indangagaciro na kirazira by’umuco Nyarwanda kandi bitabira gukoresha ikoranabuhanga mu iterambere ry’Igihugu.
Ibi byatangarijwe mu kigo cy’ubutore cya Nkumba mu karere ka Burera, aho urubyiruko rusaga 550 batangira Itorero ry’inkomezamihigo.
Urubyiruko ruhagarariye abandi baherutse gutorwa mu nzego z’urubyiruko baturutse mu turere 30 tw’Igihugu, nibo batangiye Itorero ry’inkomezamihigo mu kigo cy’ubutore cya Nkumba mu karere ka Burera.
Ni itorero ry’iminsi 8 ryateguwe na Minisiteri y’urubyiruko n’umuco ifatanyije na Minisiteri y’Ubumwe by’Abanyarwanda n’inshingano y’uburere Mboneragihugu, hamwe n’abandi bafatanyabikorwa bafite ishingano yo gutoza urubyiruko hagamijwe gufasha Igihugu kurangwa n’umuco wo gukunda Igihugu, kukitangira no kuba indashyikirwa mu byo bakora.
Umunyamabanga wa Leta Muri Minisiteri y’urubyiruko n’umuco, Bamporiki Edouard yasabye urubyiruko gukomeza kurangwa n’indangagaciro n’umuco byo gukunda igihugu, bakoresha ikoranabuhanga mu iterambere ryacyo.
Kuva itorero ry’inkomezamihigo ryatangira Mu 2014 kugeza mu 2018, urubyiruko117,924 nibo bamaze gutozwa indangagaciro by’umuco Nyarwanda ndetse hakiyongeraho naba 550 batangiye iri torero.


text:
Muhanga: Abana basaga ibihumbi 18 bagiye kwitabwaho mu burezi budaheza
Ubuyobozi bw’Akarere ka Muhanga buratangaza ko bufatanyije n’Umuryango Mpuzamahanga uteza imbere imikurire iboneye y’umwana na serivisi zidaheza (Humanity& Inclusion), bagiye kwita ku basaga ibihumbi 18 mu buryo budaheza mu mashuri mu gihe cy’imyaka itanu.
Abo bana bagiye kwitabwaho nyuma y’uko bigaragaye ko hari ibigo bimwe na bimwe by’amashuri bitakira abana bafite ubumuga kubera kubura ibikoresho byo kubitaho, kuba hari ibigo nderabuzima n’ibitaro na byo bidafite ibikoresho bihagije, bikaba byaratumaga abana bavuka ariko ntibabone ubufasha bwihuse bugendanye n’ubumuga bavukanye.
Byagaragaye kandi ko ababyeyi bafite abana bavukanye ubumuga bakunze kubura ubushobozi bwo kubitaho, by’umwihariko kubajyana mu ishuri, bigatuma abana bakorerwa ihohoterwa kuko bavutswa uburenganzira bwo kwiga.
Umuyobozi w’Akarere ka Muhanga wungirije ushinzwe imibereho myiza y’abaturage, Mugabo Gilbert, avuga ko gahunda y’uburezi budaheza yari ikunze kwitabwaho n’Akarere ariko kuba kabonye inyunganizi y’umufatanyabikorwa, bizarushaho guteza imbere uburezi by’umwihariko ubw’abana bafite ubumuga.
Avuga ko buri gihe ubushobozi buhora ari buke ugereranyije n’ibibazo biba bikeneye gukemurwa, ku buryo bitari byoroheye Akarere kubona ibikoresho by’uburezi budaheza ku marerero asaga 600 gafite, cyane ko n’ababyeyi bari bataragira imyumvire yo kugura ibikoresho by’amarerero y’abana.
Yagize ati “Hari Igihe wasabaga umubyeyi ngo azane umusanzu mugure ibikoresho ntabyumve kuko ntabyo azi nta n’aho yabibonye. Ibi bikoresho bigiye gutangwa mu marerero bigiye gutuma ababyeyi barushaho kumva uruhare rwabo mu kwita ku bana babo”.
Umuyobozi ushinzwe ibikorwa by’umuryango (Humaty& Inclusion), Bankundiye Gisele, avuga ko muri rusange bazita ku bana bafite ubumuga babarirwa muri 300, ababyeyi basaga ibihumbi bitanu, n’abana basaga ibihumbi 18 biga mu mashuri abanza.
Avuga ko bazanakorana n’ibigo nderabuzima n’ibitaro kugira ngo bahere kare bita ku buzima bw’umwana kuva agisamwa kugeza afite imyaka itanu, kuko ari aho umwana ufite ubumuga ahurira n’ibibazo bikomeye binatuma atabasha kujya mu ishuri iyo amaze gukura.
Agira ati “Hari ubumenyi budahagije tuzafasha abantu kugira harimo no gufasha ibigo by’amashuri bitakira abana bose, tubereke uko bakwita no ku bafite ubumuga, nta gikuba cyacitse ariko tuzanye imbaraga mu zindi”.
Uyu mushinga uzakorera mu mirenge itanu mu Karere ka Muhanga ya Kabacuzi, Rongi, Kiyumba Nyabinoni na Kibangu, mu marerero 10 ni ukuvuga abiri abiri muri buri murenge, ibigo nderabuzima bitanu n’ibitaro by’Akarere bya Nyabikenke.
Bazibanda kandi ku buzima bw’umubyeyi n’umwana, ku buzima bwo mu mutwe, ubugororangingo ku bana bafite ubumuga, uburezi budaheza, no kurinda ihohoterwa rikorerwa abana.
Ku kijyanye n’abana no kuba umushinga uzita ku bana bafite hagati y’imyaka 0-12, kandi hari abafite ubumuga biga mu mashuri abanza bayirengeje, ubuyobozi buvuga ko ku bushobozi buzaboneka na bo bazafashwa.
MENYA UMWANDITSI
Umunyamakuru wa Kigali Today/KT Radio
@ murieph


text:
Agahinda ka Senkoro wavukanye uburwayi bw’uruhu.
Senkoro Perpetua ni umugore w’abana 2 wavukanye uburwayi bw’uruhu benshi bakunze kwita Nyamweru, yavuze agahinda n’ipfunwe yaterwaga n’ubwo burwayi.
Senkoro yavuze ko yisanze mu buzima bw’ipfunwe n’ikimwaro, ku buryo kesnhi yajyaga yibaza impamvu yavutse atyo,
agize ati:”Nasengaga nsaba ko habaho igitangaza: ‘Mana, nyabuneka mfasha, igihe nzaba mbyutse ejo nzabe nabaye igikara'”.
Perpetua yavutse ari nyamweru, kandi hari igihe kirekire cyashize yibaza impamvu uruhu rwe rufite ibara ritandukanye n’iry’uruhu rw’ababyeyi be.
Aho yakuriye muri Tanzania, Perpetua yahuye n’ingorane nyinshi. Mu ishuri, yagorwaga no kubona icyanditse ku kibahu kubera ubumuga bwo kutabona neza, buhuriweho na ba nyamweru.
Mu kiganiro The Comb cya BBC, yagize ati: “Sinashoboraga kubona ku kibahu neza”.
Uruhu rwe narwo rwahuraga n’ingorane mu buryo bwihariye iyo yabaga ari ku zuba, atangira kugira amabara ku ruhu.
yakuranye ipfunwe muri bagenzi be yumva ko bamunena kubera ibara ry’uruhu rwe
Yakomeje agira Ati: “Kandi ndabyibuka iyo nungukaga inshuti nshya. Natangiraga nzibwira nti: ‘Mfite amabara ku ruhu rwanjye. Ntabwo byababangamira igihe musohokanye nanjye?‘”
Mu muhanda abana baramutukaga ngo ni Nyamweru(Zeru-zeru)
Yanamenyereye kwitwa “zeru-zeru”, mu Giswayile bivuze ikintu cy’umweru, yitwaga n’abantu atazi bahuriye mu muhanda, ndetse umunsi umwe yirukankanwe n’itsinda ry’abana barimo bamutuka.
Perpetua anahorana ubwoba bwo kuba mu gihugu aho ba nyamweru bagabwaho ibitero kubera ko ibice by’imibiri yabo bifatwa, mu buryo butari ukuri, nk’ibyifitemo ububasha bwihariye.
Ati: “Twagiraga ubwoba ku buzima bwacu. N’ubu turacyafite ubwoba ku buzima bwacu”.
Uyu munsi, Perpetua yashatse umugabo, bafitanye abana babiri kandi afite n’akazi keza. Avuga ko ubu yiyakiriye kandi yageze ku byishimo.
Ati: “Nkunda aho ndi. Numva nifitiye icyizere kurushaho. Numva ntahungabanyijwe n’uko ngaragara”.
“Ubu, iyo hagize untuka, ntabwo mbitindaho nkuko akenshi nabigenzaga. Ndi ku rwego rwo kwakira uko meze mu buryo bwiza cyane nshoboye”


text:
Carbon fibre tube hamwe na diyama nziza, fibre ya karubone ihujwe na 100% izengurutswe na prereg ya karubone fibre, iyi karubone idasanzwe
Imiyoboro ya fibre isa neza nkuko ikora
Imikorere
Nubwo kuzunguruka cyane, hasi, gusiga no gusya kugirango habeho umuyoboro wa karubone ufite isura itangaje, umuyoboro wa karuboni ya diyama ni umuyoboro ukomeye ukenewe mu gusaba ibikoresho birimo automatike, moderi ya R / C, UAV, ibikoresho by'imyambi, moteri na pisine. , Dufite ubushobozi bwo guhitamo ubunini bwa karubone nuburebure, niba ntanumwe wawe pls twandikire tuzagukorera
Carbon fibre tube irashobora gukoreshwa muburyo butandukanye bwatanzwe: harimo automatike, moderi ya R / C, UAVs, ibikoresho by'imyambi, moteri na Pool cues ibikoresho bya kamera nibindi
CARBON FIBER TUBE QUALITY CONTROL
Ibikoresho byose bibisi nu Buyapani urwego rwa karubone
Buri cyuma cya karubone kwihanganira bisanzwe turimo + - 0.1-0.2mm, tuzapima fibre fibre mbere yo kohereza kugirango tumenye ko ari diameter
Ubundi karuboni fibre yacu ni nziza cyane kandi irasobanutse kandi ntizishira cyangwa gushushanya
Turashobora gutanga karubone itandukanye yo kuboha kubushake


text: 50 Nuko Yozefu yunama mu maso ha se,+ amuririraho kandi aramusoma.+2 Hanyuma Yozefu ategeka abagaragu be b’abaganga kosa*+ umurambo wa se. Nuko abo baganga bosa umurambo wa Isirayeli,3 bamara iminsi mirongo ine yose bawosa, kuko iyo ari yo minsi bamaraga bosa umurambo, kandi Abanyegiputa bamara iminsi mirongo irindwi bamuririra.+4 Amaherezo iminsi yo kumuririra irarangira, Yozefu abwira abo mu rugo rwa Farawo ati “niba ntonnye mu maso yanyu,+ ndabinginze, mumbwirire Farawo muti5 ‘data yarandahije+ arambwira ati “dore ngiye gupfa.+ Uzampambe+ mu mva yanjye nicukuriye mu gihugu cy’i Kanani.”+ None ndakwinginze, nyemerera ngende njye guhamba data hanyuma nzagaruke.’”6 Farawo aravuga ati “genda uhambe so nk’uko yakurahije.”+7 Yozefu ajyana umurambo wa se ajya kuwuhamba, ajyana n’abagaragu ba Farawo bose n’abakuru+ bo mu rugo rwe bose, n’abakuru bo mu gihugu cya Egiputa bose,8 n’abo mu rugo rwa Yozefu bose, n’abavandimwe be n’abo mu rugo rwa se.+ Abana babo bato ni bo bonyine basigaye i Gosheni hamwe n’imikumbi yabo n’amashyo yabo.9 Ajyana n’amagare+ n’abagendera ku mafarashi, bagenda ari itsinda rinini cyane.10 Bagera ku mbuga yo guhuriraho+ ya Atadi mu karere ka Yorodani,+ bahageze bacura umuborogo mwinshi kandi ukomeye cyane, maze Yozefu amara iminsi irindwi mu mihango y’icyunamo cyo kuborogera se.+11 Abaturage bo muri icyo gihugu, ari bo Banyakanani, babonye iyo mihango y’icyunamo yabereye ku mbuga ya Atadi, baravuga bati “uyu ni umuborogo ukomeye w’Abanyegiputa!” Ni cyo cyatumye aho hantu hitwa Abeli-Misirayimu, hakaba ari mu karere ka Yorodani.+12 Nuko abahungu ba Yakobo bamukorera ibyo yari yarabategetse byose,+13 bajyana umurambo we mu gihugu cy’i Kanani, bawuhamba mu buvumo bwo mu murima w’i Makipela imbere y’i Mamure,+ uwo Aburahamu yaguze na Efuroni w’Umuheti kugira ngo ajye awuhambamo.14 Yozefu amaze guhamba se, asubira muri Egiputa ari kumwe n’abavandimwe be n’abajyanye na we bose bagiye guhamba se.15 Abavandimwe ba Yozefu babonye ko se yapfuye, batangira kuvuga bati “nta wamenya, wenda Yozefu adufitiye urwango+ kandi rwose azatwitura inabi yose twamugiriye.”+16 Nuko bamenyesha Yozefu ibyo se yasize ategetse, bati “mbere y’uko so apfa yarategetse ati17 ‘muzabwire Yozefu muti “ndakwinginze, babarira+ abavandimwe bawe kugoma kwabo n’icyaha cyabo, kuko bakugiriye nabi.”’+ None turakwinginze, babarira abagaragu b’Imana ya so kugoma kwabo.”+ Nuko babibwiye Yozefu araturika ararira.18 Hanyuma abavandimwe be na bo baraza bamwikubita imbere baravuga bati “dore turi imbata zawe!”+19 Yozefu arababwira ati “ntimugire ubwoba. None se ndi mu cyimbo cy’Imana?+20 Mwe mwatekerezaga kungirira nabi. Ariko iyo nabi Imana yayibonagamo ibyiza, igamije kurokora ubuzima bwa benshi+ nk’uko bimeze uyu munsi.21 None rero ntimugire ubwoba. Jye ubwanjye nzakomeza kubaha ibyokurya,+ mwe n’abana banyu.” Uko ni ko yabahumurije, ababwira amagambo abagarurira icyizere.22 Yozefu akomeza gutura muri Egiputa, we n’abo mu nzu ya se, kandi yaramye imyaka ijana na cumi.23 Nuko Yozefu abona abuzukuru ba Efurayimu,+ abona n’abana ba Makiri+ umuhungu wa Manase. Bavukiye ku mavi ya Yozefu.+24 Amaherezo Yozefu abwira abavandimwe be ati “dore ngiye gupfa, ariko Imana izabitaho rwose,+ kandi izabakura muri iki gihugu ibajyane mu gihugu yarahiye Aburahamu na Isaka na Yakobo ko izabaha.”+25 Yozefu arahiza bene Isirayeli arababwira ati “Imana izabitaho nta kabuza. Namwe mundahire ko muzajyana amagufwa yanjye mukayakura ino.”+26 Nuko Yozefu apfa amaze imyaka ijana na cumi. Bosa+ umurambo we bawushyira mu isanduku muri Egiputa.


text:
Ibicuruzwa byujuje ubuziranenge na serivisi nziza nintwaro yubumaji kugirango iterambere ryacu rirambye
Jiaxing Jianhe Machinery Co., Ltd. nisosiyete ikora inzobere mu gukora ibikoresho byo gusiga.Shyiramo, usubize, kandi ukomeze uburyo bwo gusiga amavuta, ukurikiza imyifatire yabigize umwuga, ikora neza, kandi igashyira mugaciro buri mukiriya serivisi yuzuye kandi yitonze, hamwe nuburambe bwimyaka myinshi mubisubizo byamavuta.
Uyu munsi, nzakwereka ibikenewe bya siyansi ikunzwe.Nigute ushobora kubungabunga ibikoresho byo gusiga.Kuvunika no kwambara ni bumwe muburyo butatu bwo kwangiza ibice bya mashini;nimpamvu nyamukuru yo kugabanya imikorere, ubunyangamugayo ndetse no gukuraho ma ...
Guhitamo uburyo bwo gusiga ibikoresho muruganda rutunganya ntabwo ari ibintu byoroshye.Muri rusange nta tegeko ryemewe ryuburyo ibyo byakorwa.Gutegura ingamba zo gusubiramo buri ngingo ya lube, ugomba gutekereza kubintu byinshi, nkingaruka o ...
Muri Nyakanga 2020, Jiaxing Jianhe Machinery Co., Ltd. yaje mu Bushinwa mu nama mpuzamahanga y’imurikagurisha n’imurikagurisha kugira ngo yitabire neza imurikagurisha ry’ubuhinzi ry’ubuhinzi rya Sinayi.Jiaxing Jianhe Machinery Co., Ltd yibanze kubushakashatsi na d ...


text:
Ebit E9.3 16T Hamwe na PSU Asic Bitcoin BTC BCH Miner
Ibisobanuro birambuye
Ibiranga ibicuruzwa
Abacukuzi ba Ebit E9.3 16TH / s Imbaraga 1760W ubucukuzi bwa Cryptocurrency BTC
Icyitonderwa:
1. Nkuko igiciro cyabacukuzi gihinduka igihe icyo aricyo cyose hamwe nisoko ryibanga, ntituzemera ibyifuzo byo gusubizwa cyangwa kugaruka nyuma yo gutanga.
2. Umusoro wose utumizwa mu mahanga cyangwa ikiguzi cy'amahoro ntabwo urimo, tuzafasha niba umukiriya akeneye ibyangombwa byemewe.
Serivisi ya garanti
1. Umucukuzi mushya wiminsi 90 garanti itangwa guhera kumunsi woherejwe hakurikijwe amategeko abayikora.
2.Dutanga gusa garanti yiminsi 30 kumashini zikoreshwa kuva igihe cyo gutanga.


text:
Youth Engagement in Agriculture Network-Rwanda
This Month We Celebrate
We want to change the image of sweet potatoes said Regis Umugiraneza
Gusasira ibihingwa, uko bikorwa n'impamvu ukwiye kubikora
Gusasira ni uburyo byo gutwikira ubutaka buhinze cyangwa buhingwa ukoresheje ibintu binyuranye harimo ibibabi by’ibiti, ibyatsi, ibisigazwa by’ibyasaruwe n’ibindi. Isaso yongera imikorere y’ibinyabuzima biba mu butaka nk’iminyorogoto. Isaso kandi ituma ubutaka bumera neza kuburyo bugira imiterere myiza ituma imvura yinjira neza mu butaka, bikanagabanya amazi atemba mu murima. Iyo isaso itangiye kubora byongera ifumbire y’imborera iri mu butaka. Imborera kandi niyo ituma ubutaka bugira ya miterere myiza ituma igihingwa kibona ibigitunga mu butaka. Gusasira rero ni ingenza mu guhinga kuko binagira uruhare runini mukurwanya isuri.
Mu bice bimwe by’isi hari aho bakoresha isaso ikoze mu mashashi yabugenewe atangiza ikirere cyangwa bagakoresha amabuye ariko aha tugiye kubagezaho gusasira ukoresheje ibyatsi n’ibindi bisigazwa by’ibyasaruwe bibora.
Ni iyihe mpamvu dusasira?
- Kugirango turinde ubutaka isuri itewe n’amazi cyangwa n’umuyaga ni ukuvuga ko iyo wasasiye ubutaka bwawe buguma hamwe .
- Kongera uburyo amazi y’imvura yinjira mu butaka ; nta bidendezi bigaragara mu murima kuko ubutaka bwinjirwa n’amazi neza .
- Gutuma ubutaka bugumana ubuhehere kandi bikagabanya amazi asubira mu kirere bitewe n’ubushyuhe; ntago ubutaka bwumagana vuba no mu gihe cy’impeshyi bushobora gukomeza kuba buhehereye .
- Kugaburira no kwita ku binyabuzima biba mu butaka ; isaso dusasiza ni ibiryo ku binyabuzima biba mu butaka ituma bigira aho kuba habibereye kugirango bikore akazi kabyo mu butaka.
- Kugabanya ibyatsi bimera bidakenewe mu murima; iyo wakoresheje isaso ihagije mu murima ibyatsi bidakenewe mu murima ntago bibona uko bimera bityo ntibibe bicyanjije imyaka wateye.
- Gutanga intungagihingwa n’imyunyungugu ku gihingwa; iyo isaso iri kubora itanga mu butaka ibyari biyigize bikaba ibiryo ku gihingwa bigatuma ubutaka bugira intungagihingwa n’imyunyungugu bihangije.
- Isaso yongera imborera mu butaka
Guhitamo isaso
Ubwoko bw’isaso wakoresheje bugira akamaro kanini mu buryo iyo saso izagirira akamaro ibihingwa ndetse n’ubutaka. Isaso ibora vuba izarinda ubutaka mu gihe gito ariko izatanga intungagihingwa nyinshi mu butaka igihe izaba irimo kubora. Isaso itabora vuba izatwikira ubutaka bwawe mu gihe kinini ariko izabora bigoranye kandi itange intungagihingwa nke mu butaka mu gihe iri kubora. Ushaka kongera uburyo bwo kubora kw’isaso yawe unyanyagiza amase y’inka, ifumbire ivuye mu kiraro cy’ingurube itarimo ibyatsi n’indi myanda y’amatungo hejuru y’isaso ibi kandi byongera ingano ya Nitrogen iri mu butaka.
Iyo ubutaka bwawe ubufite ikibazo cy’isuri iri hejuru, isaso itabora vuba ni igisubizo ku kurinda ubutaka bwawe ugereranije n’isaso ibora vuba .
Isaso ivahe ?
- Ibyatsi byameze mu murima bidakenewe
- Ibisigazwa by’ibihingwa yasaruwe
- Ibyatsi wakuye ahandi hantu
- Ibisigazwa byo mu buhinzi cyangwa mu nganda zitunganya umusaruro w’ubuhinzi
Inama mugusasira ibihingwa byawe.
Nubwo gusasira bifite ibyiza byinshi bishobora no kugira ingaruka mbi rimwe na rimwe
- Hari ibinyabuzima bishobora kuza mu murima wawe kubera isaso nyinshi wakoresheje aha twavuga nk’imiswa , inshishi n’ibimonyo.
- Hari indwara zishobora guhererekanywa bitewe n’isaso yakoreshewje yaturutse ku bihingwa birwaye . Iyo ibihingwa byarwaye indwara yandura cyangwa ishobora gukwirakwizwa nicyo gihingwa ntago iyo saso uba ukiyikoresheje . Aha ariko gusimburanya ibihingwa nibyo bituma izi ndwara zidakwirakwizwa cyane kuko udukoko dutera indwara dushobora kuba twaba mu gihingwa runaka ariko ntidushobore kuba mu kindi gihingwa usimbuje icyo wari wahinze.
- Iyo isaso yakoreshejwe ifite Nitrogen nyinshi ibinyabuzima biba mu butaka bishobora gukoresha Nitrogen isanzwe mu butaka kugirango bitume habaho kubora kw’isaso , icyo gihe igihingwa wateye gishobora kubura igihe gito Nitrogen gikoresha mu gukura .
- Isaso kandi ikibazo gikomeye nuko kuyibina nabyo bitoroshye , bisaba rimwe na rimwe amafaranga n’abakozi benshi bishobora gutuma igiciro cyo guhinga kiba kinini cyane .
Uko basasira
Bibaye ibishoboka ugomba gusasira mbere y’uko igihe cyo kugwa kw’imvura kigera kugirango ubutaka butazangizwa n’imvura .
Iyo isaso ishyizweho mbere yo gutera, ugomba gukora kuburyo ibihingwa kizabasha gushora imizi ikagera mu butaka. Ushobora kandi gusasira nyuma yo guhinga cyangwa kubagara mugihe ibihingwa byawe bisanzwe bihinze. Ugomba gushyira isaso uyizengurutsa ku gihingwa cyane cyane ku bihingwa bizana uruti cyangwa ugasasira umurima wose .
Byateguwe na NIYIGABA Etienne
Hifashishijwe imfashanyigisho za FAO
teca.fao.org


text:
Nyuma y’uko hari abatega imodoka banenze cyane imikorere ya Sosiyeti ya KBS bitewe no kutagira imodoka zihagije ndetse icyo kibazo bagasaba ikigo ngenzura mikorere (RURA) kugikurikirana, Iyi Sososiyeti nyuma yo kubisabwa ivuga ko mu ntangiro z’ukwakira iki kibazo kizaba cyakemutse dore ko yatumijeho imodoka nshya zizaza kuziba icyo cyuho.
Ubusanzwe abatega imodoka rusange hari sosiyeti runaka ziba zarahawe kubatwara, abagenda mu bice bitandukanye by’umujyi wa Kigali ku mirorongo ikoraho iza sosiyeti itwara abagenzi ya KBS bagiye kenshi binubira imikorere itanoze hakaba abavuga ko iyi sosiyeti ifite imodoka nke mumuhanda, ku buryo abagenzi bamara igihe kirekire ku murongo batarabona imodoka ibatwara, abandi bakavuga ko zimwe no mu modoka z’iyi sosiyeti zishaje, bavuga ko ibyo bafata biba byaracitse, ibirahure bimwe byaramenetse ngo ahandi intebe zarakutse ku buryo hari ubwo bigorana kuzigendamo.
Ishami rishinzwe ubwikorezi bw’abantu n’ibintu mu kigo ngenzura mikorere mu Rwanda (RURA) bashyikirijwe iki kibazo kenshi, bavuga ko bari kugikurikirana by’umwihariko, ku buryo iyi sosiyeti yanasabwe kugura imodoka nshya.
Tony Kuramba umuyobozi mukuru w’iri shami yagarutse kuri iyi ngingo agira ati “Icyo kibazo kirakomeye kandi turi kugikurikirana by’umwihariko KBS twaravuganye ndetse batwemerera gukosora bahereye ku kugura imodoka. Tuzakomeza tubakurikirane ku buryo iki kibazo kizakemuka vuba bidatinze”
Tony Kuramba umuyobozi muri RURA ushinzwe ubwikorezi bw’abantu n’ibintu
Marie Josee Mukanyamwasa, umuyobozi w’iyi sosiyeti ya KBS avuga ko iki kibazo bakizi kandi koko kimaze igihe ngo ariko hari umutu urabye kiri kuvugutirwa.
“Nibyo rwose iki kibazo turakizi kandi kimaze igihe, ariko turizeza ko hari umuti urambye turi kugikivugutira. Ubu hari kontineri zacu ebyiri ziri muri MAGERWA zigomba gusohokamo muri iki cyumweru zuzuye ibikoresho tugomba kwifashisha dukora imodoka zacu ku buryo mu ntangiriro z’ukwakira 2021 tuzaba dufite imodoka nshya 25” Marie Josee Mukanyamwasa
Marie Josée Mukanyamwasa umuyobozi w’iyi sosiyeti ya KBS
Ikigo ngenzura mikorere kivuga ko kugeza ubu mu mujyi wa Kigali hakora sosiyeti eshatu zitwara abagenzi mu bice bitandukanye arizo KBS, Royale na JALI Transport Investment Ltd, izi sose buri yose ikaba iba ifite imirongo (ligne) igenewe gukoreramo ku buryo hatabaho kugongana ariyo mpamvu umurongo wagize ikibazo biba bigomba kubazwa Sosiyeti ishinzwe kuhakorera.
Abagenzi banenga KBS kugirao imodoka nke n’izihari zikaba zishaje
Inkuru ya Olivier TUYISENGE/RADIOTV10


text:
AMASOMO: Ha 1, 2-3; 2, 2-4; Ps 94; 2 Tm 1, 6-8.13-14; Lc 17, 5-10.
Kubera ukuntu ubumenyi n’ikoranabuhanga bikataje muri iyi si ya none, kimwe mu bishuko muntu wa none asigaye akunda kugwamo, ni ukwiyumvisha ko ubwenge bwe bushobora kumva ibintu byose, ku buryo ibyo atabashije kumva abifata nk’ibidashoboka. Nyamara ukuri ni uko umuntu adashobora kumvisha ubwenge bwe ibintu byose. Ibintu byose ntabwo bishobora gukwira mu mutwe we. Ejobundi ubwo umutingito wabaga, nabuze umuntu n’umwe wahagarara hamwe maze avuge ati “jyewe naminuje iby’ubumenyi bw’isi, nimugume hamwe ntimugire ubwoba”. Ahubwo nabonaga buri wese abe umwana, abe umugabo, abe umugore, namubonaga akizwa n’amaguru. Hari aho muntu agera akumva atihagije, akumva akeneye izindi mbaraga zirenze iza muntu
Laboratory Studiesmedical community that erectile dysfunction is a part of tadalafil without prescription.
. Aho ngaho niho ukwemera kuvukira Muri ya ndirimbo nziza dukunda kuririmba iyo dushengerera Yezu mu Ukaristiya hari aho tugira tuti “Ukwemera kujye kuturangiriza ibinanirwa n’ubujiji bwacu”.
Amasomo matagatifu tuzirikana kwa kino cyumweru, aradusaba kuzirikana ku ngingo y’ukwemera. Mu Ivanjili intumwa zabwiye Yezu ziti “Twongerere ukwemera”
his nitrate before sildenafil isalways or cialis online.
. Nyuma y’uko Yezu atoye bacumi na babiri, kuva ubwo bagatangira kugendana, uko yagendaga abasogongeza ku mabanga y’ingoma y’ijuru bagombaga kubera intumwa, cyane cyane iyo yageraga ku by’urupfu n’izuka rye byari byegereje, intumwa zo ni ko zagumaga kwibera mu rujijo, maze ntizigire icyo zitoreramo. Niyo mpamvu zageze aho zibwira Yezu ziti “twongerere ukwemera”.
Nyagasani ni ko kubasubiza ati “Iyaba mwari mufite ukwemera kungana n’impeke y’ururo, mwabwiye iki giti cya boberi muti ‘Randuka ujye kwitera mu nyanja’, kikabumvira”. Hano Yezu yakoresheje ibigereranyo bikomeye cyane. Abantu babashije kubona uburo, imbuto y’ururo aba ari ntoya cyane. Impeke y’ururo iramutse iguye hasi ari imwe ntiwayitora ngo ubishobore. None mu gihe intumwa za Yezu zimubwiye ziti “twongerere ukwemera”, Yezu we arababwiye ati “Iyaba mwari mufite ukwemera kungana n’impeke y’ururo”. Ni nk’aho yakababwiye ati “nta kwemera na mba mufite, ukwemera kwanyu ni zero, kuko nyine ntawigeze abwira kiriya giti ngo nikiranduke maze kiramukundira”.
Reka twigarukire kwa kiriya giti cy’iboberi Yezu yabwiye intumwa ze. Muri Palestina, kiriya giti cyari kimwe mu biti by’inganzamarumbo byahabaga, byumvikane ko cyabaga gifite n’imizi igera kure. Ngaho nawe ibaze ubwiye igiti ijambo rimwe gusa ukabona kirimutse!!! None jyewe ukwemera kwanjye kungana iki? Ese jyewe boberi yanjye ndaza kurandura none ni iyihe? Iherereye hehe? Iboberi ndaza kurandura sinze kuyishakira ahandi handi, iboberi yanjye nza kurandura iri muri jyewe ubwanjye. Iri mu mutima wanjye, iri mu rugo rwanjye, iri hagati yanjye n’uwo twashakanye, iri hagati yanjye n’urubyaro rwanjye, iri hagati yanjye n’abaturanyi, iri hahandi nza kunyura
. Uyu munsi na njye ndasabwa kurandura imizi y’inabi, y’inzangano, y’ubuhemu, y’uburyarya, y’ikinyoma indimo. Uyu munsi ndasabwa kurandura intonganya iri mu rugo rwanjye, mu baturanyi banjye, mu bo dukorana. Burya igitangaza muntu wa none asabwa gukora, si ukujya ku kwezi kuko abandi bamutanzeyo, ibyo ntibikiri igitangaza. Gukora indege byabaye ibisanzwe. Igitangaza gikomeye nsabwa gukora uyu munsi ni ukurandura imizi y’icyaha yose iri muri jyewe. Ni uguhinduka.
Bakristu bavandimwe, uyu munsi dusabe Yezu aduhe ukwemera. Twebe akenshi hari igihe twibwirango turemera, cyane cyane iyo ibintu byose byaduhiriye, nyamara twagira akabazo gato tugatangira gutuka Imana, tugatangira kwibaza niba Imana ibaho
. Dukunze kugwa muri uwo mutego. Uwo mutego ni nawo abantu bo mu gihe cy’umuhanzi Habakuki baguyemo. Ku butegetsi bw’umwami Yowakimu, abaturage barakandamijwe birenze urugero. Nibo twumvise batuma umuhanuzi Habakuki kujya kubaza Imana ngo bazayitabaza kugeza ryari itabumva. Ngo ni kuki Imana ibagaragariza ubuhemu. Ngaho namwe nimwumve aho muntu ugera aho abwira Imana ko imuhemukira. Ese twebwe muri bya bibazo duhurana byo, nta gihe tujya tugera aho dutuka Imana? Aho ngaho niho ukwemera kwagombye nyine kugaragarira.
Bakristu bavandimwe, uyu munsi turasabwa kugira ukwemera nk’ukwa Pawulo mutagatifu. N’ubwo bwose ari mu buroko azira kwamamaza Yezu, we ntabwo acika intege, ntabwo atuka Imana, ahubwo ndetse ni we uri kwandikira Timote amugira inama z’uko agomba kwitwara mu butumwa ashinzwe. Pawulo mutagatifu rero natubere urugero, maze n’igihe turi muri bya byago bidukomereye tubashe kwerekanako turi abakiristu, ko tuzi uwo twemeye, ko tuzi n’inzira y’umusaraba yanyuze. Ariko Yezu yatsinze urupfu, ni muzima iteka. Mu kanya turaza kumuhabwa mu kimenyetso cy’umugati, nituza kumuhabwa tuze kumusaba aduhe ukwemera. Amen.
Padiri Fidèle NSHIMIYIMANA